
ABSTRACT

Finanţarea partidelor politice şi campaniilor electorale reprezintă o componentă importantă a activităţii partidelor politice de care depinde realizarea scopurilor acestora. În lipsa finanţării, partidele politice nu pot exista şi activa, campaniile electorale nu se pot desfăşura, iar în lipsa partidelor politice pluralismul politic şi democraţia sunt inexistente. Reglementarea şi asigurarea finanţării partidelor politice şi campaniilor electorale sunt necesare pentru asigurarea democraţiei, iar finanţarea politică este necesară pentru funcţionarea democraţiei.
Eficienţa unei politici publice în domeniul finanţării partidelor politice se asigură prin: publicarea veniturilor şi a cheltuielilor partidelor politice; verificarea de către instituţiile publice de control a rapoartelor financiar-contabile ale partidelor; înfiinţarea de instituţii publice pentru monitorizarea activităţii financiare a partidelor politice; instituirea de sancţiuni corespunzătoare pentru încălcarea dispoziţiilor legale în materie.

Pentru ca mijloacele financiare electorale să nu cadă sub influenţa grupurilor de presiune şi apetitul pentru bani să nu deschidă drumul finanţărilor oculte, statul intervine, prin elaborarea unor reglementări corespunzătoare, care vizează:

▪ finanţarea guvernamentală şi, respectiv, limitarea cheltuielilor electorale;

▪ finanţarea neguvernamentală şi limitarea donaţiilor şi contribuţiilor;

▪ interzicerea anumitor categorii de contribuţii şi donatori;

▪ interzicerea efectuării unor tipuri de cheltuieli;

▪ instituirea de sancţiuni corespunzătoare, proporţionale cu gravitatea actelor şi faptelor comise.
Este cunoscut faptul că dispoziţiile actelor normative sunt respectate în măsura în care se stabileşte răspunderea pentru nerespectarea acestora, precum şi sancţiunile pentru persoanele vinovate.
Partidele politice şi candidaţii care încalcă normele de finanţare sunt supuse/supuşi – în funcţie de gravitatea faptelor comise - următoarelor tipuri de sancţiuni: amenzi; penalizări pentru finanţări ilegale; reducerea subvenţiilor; nerambursarea cheltuielilor făcute în campania electorală; neeligibilitatea pentru viitoare subvenţii publice; pierderea mandatelor elective obţinute; neeligibilitatea în deţinerea unei funcţii publice (pentru candidaţi); închisoarea; dizolvarea partidului; anularea rezultatelor alegerilor.
Lucrarea prezintă sancţiunile prevăzute de legislaţia în materie din statele membre UE pentru nerespectarea normelor legale privind finanţarea politică. Tabelul sinoptic al acestor sancţiuni este prezentat în anexă.
* Lucrările elaborate în cadrul Direcţiei studii şi documentare legislativă sunt cu caracter documentar şi nu reprezintă punctul de vedere al Camerei Deputaţilor.

1. Austria

Bază legală 

Legea privind funcţiile, finanţarea şi campania electorală a partidelor politice 

(Legea partidelor politice)
▪ Nedepunerea în termenul legal a raportului financiar, a listei donaţiilor şi donatorilor se sancţionează cu retragerea subvenţiilor publice alocate partidului politic în cauză, până la data îndeplinirii acestei obligaţii.

▪ Depăşirea cu 10% a cheltuielilor electorale notificate Comisiei de monitorizare a cheltuielilor electorale (cu minimum 8 săptămâni înainte de data alegerilor), se sancţionează cu deducerea din următoarea tranşă a subvenţiei publice, a unei sume reprezentând 50% din suma cu care sunt depăşite cheltuielile totale admise.
Legea privind partidele politice

“Art.4

(…)

(10) Dacă, în conformitate cu paragrafele 8 şi 9, un partid politic nu publică în termen raportul financiar, lista donaţiilor şi a donatorilor, Cancelarul federal retrage plata fondurilor alocate (art.3, par.2) până în momentul publicării sau prezentării acestora.

(…)
Art.6. 

În conformitate cu prevederile prezentei legi federale, la alegerile din 1975 pentru Consiliul Naţional, cheltuielile electorale ale partidelor politice care au obţinut mandate la alegerile din 1971 pentru Consiliul Naţional vor fi restricţionate, monitorizate şi publicate cu 5 săptămâni înainte de alegerile din 1975 pentru Consiliul Naţional.

(…)
Art.11

În cazul în care, potrivit art.6, comisia
 constată că un partid politic a depăşit cheltuielile de campanie totale admisibile (art.14) cu 10%, 50% din suma care depăşeşte cheltuielile totale admisibile se deduce din următoarea plată a fondurilor publice alocate.
(…)
Art.14 

Potrivit art.6, cheltuielile de campanie totale admisibile ale partidelor politice sunt limitate, pe perioada de limitare a cheltuielilor electorale de campanie (art.6), la suma specificată de partide în notificarea cheltuielilor electorale totale trimisă comisiei cel târziu cu 8 săptămâni înainte de data alegerilor şi nu trebuie să depăşească nivelul cheltuielilor electorale de campanie care a fost notificat. Conform art.6, comisia publică în Gazeta Oficială, cu cel târziu 7 săptămâni înainte de data alegerilor, cheltuielile de campanie admisibile ale partidelor politice.”
2. Belgia
Bază legală

Legea din 4 iulie 1989 privind finanţarea partidelor politice şi a campaniilor electorale 

Codul penal 

▪ Nerespectarea de către un partid politic a plafonului legal al cheltuielilor electorale se sancţionează cu pierderea subvenţiei publice pe o perioadă cuprinsă între 1 şi 4 luni (art.13 din lege).
▪ Conform art.14 din Legea din 4 iulie 1989, se sancţionează cu închisoare de la 8 zile la 1 lună şi/sau amendă cuprinsă între 50 şi 500 € (art.181 din Codul electoral):
- persoana care a efectuat cheltuieli/angajamente în materie de propagandă electorală, fără avizarea preşedintelui biroului principal în cauză;

- persoana care, cu bună ştiinţă, a efectuat cheltuieli/angajamente în materie de propagandă electorală, cu depăşirea plafonului maxim al cheltuielilor electorale legale;

- persoana care a omis  să declare cheltuielile electorale şi/sau sursa fondurilor, în termenele legale prevăzute la art.116.6 6 din Codul electoral;
- persoana care a încălcat interdicţiile prevăzute la art.5 din lege privind desfăşurarea campaniei electorale.

Oricare din aceste fapte poate face subiect al urmăririi penale, prin autosesizarea procurorului regal, la sesizarea Comisiei de control (pe baza unui denunţ) sau pe baza unei plângeri depusă de orice persoană interesată.

Persoana care a depus plângere sau a introdus o acţiune care se dovedeşte a fi nefondată şi destinată destabilizării procesului electoral se sancţionează cu o amendă cuprinsă între 50 şi 500 €. 

▪ Sancţiunea reducerii subvenţiei publice cu o sumă stabilită de Consiliul de Stat se aplică oricărui partid politic care, prin acţiunea sa, a listelor/candidaţilor/mandatarilor politici ai acestuia, doveşte în mod manifest ostilitate faţă de drepturile şi libertăţile garantate de Convenţia drepturilor omului şi a libertăţilor fundamentale din 4 noiembrie 1950 (art.15-terţ din lege).
▪ Nerespectarea de către un partid politic a dispoziţiilor referitoare la donaţii se sancţionează cu reducerea subvenţiei publice (alocată partidului în cauză) cu dublul donaţiei acceptate.

Orice donator, candidat, mandatar politic sau persoană acţionând în numele unui partid politic/listă/candidat/mandatar care a acceptat donaţii ilegale se sancţionează cu amendă cuprinsă între 26 şi 100.000 €. (art.16-bis din lege)

▪ Sancţiunea pierderii dreptului la subvenţia publică pe o perioadă cuprinsă între 1 lună şi 4 luni se aplică partidului politic/organizaţiei acestuia care nu a depus, în termenul legal, lista donaţiilor şi a donatorilor. 

Mandatarul politic care se face vinovat de comiterea acestei fapte este sancţionat cu amendă cuprinsă între 26 şi 100.000 €. (art.16-terţ din lege)

▪ Nedepunerea sau depunerea cu întârziere, de către un partid politic, a raportului financiar se sancţionează cu retragerea subvenţiei publice pe o perioadă cuprinsă între 1 lună şi 4 luni. (art.25 din lege)

▪ Candidaţii nealeşi care, în termen de 45 de zile de la alegeri, nu prezintă lista donaţiilor şi a donatorilor, sunt sancţionaţi cu cu închisoare de la 8 zile la 1 lună şi/sau amendă cuprinsă între 50 şi 500 €. (art.181 din Codul electoral)
3. Bulgaria
Bază legală
Legea din 2009 privind partidele politice 

Legea privind alegerea membrilor Parlamentului
Codul electoral 

Sancţiuni prevăzute de Legea privind partidele politice

▪ Partidele politice care nu depun/depun cu întârziere, la Oficiul Naţional de Audit, rapoartele financiare prevăzute de lege, pierd dreptul la subvenţiile publice, până la următoarele alegeri parlamentare. (art.36.1) 

▪ Partidul politic care în mod sistematic, a încălcat prevederile Legii privind partidele politice sau care, 2 ani succesiv nu a depus la Oficiul Naţional de Audit documentele financiare legale poate fi dizolvat de Tribunalul oraşului Sofia. (art.40, par.1 şi par.4)

▪ Partidul politic care nu depune raportul financiar şi declaraţia privind donaţiile primite şi donatorii/nu îndeplineşte obligaţia de înfiinţare şi menţinere a unui registru public este sancţionat cu amendă cuprinsă între 2.500-5.000 €.

Reprezentantul unui partid politic care obstrucţionează desfăşurarea controlului de către Oficiul Naţional de Audit se sancţionează cu amendă cuprinsă între 500-1000 €; în cazul de recidivă, amenda este cuprinsă între 5.000 şi 10.000 €.
Fondurile financiare şi proprietăţile acceptate de un partid politic prin încălcarea prevederilor Legii privind partidele politice sunt confiscate de stat. (art.43)
Sancţiuni prevăzute de Codul electoral

Potrivit art.289, persoanele care nu respectă dispoziţiile Capitolului 8, Secţiunea VI referitoare la finanţarea campaniei electorale sunt sancţionate cu amendă cuprinsă între 2.000 şi 5.000 €.

Candidaţii care participă la alegerile locale care nu respectă prevederile referitoare la colectarea resurselor financiare reglementate de dispoziţiile de mai sus se sancţionează cu amendă de 2.500 €.  

Sancţiuni prevăzute de Legea privind alegerea membrilor Parlamentului

▪ Orice persoană care încalcă dispoziţiile acestei legi este sancţionată cu amendă cuprinsă între 250 şi 2.500 € (dacă fapta comisă nu constituie infracţiune penală). Dacă fapta a fost comisă cu intenţie de către o persoană oficială, amenda este cuprinsă între 500 şi 5.000 €.
(art.116)
Sancţiuni prevăzute de Legea privind alegerea membrilor Parlamentului European

▪ Orice persoană care încalcă dispoziţiile acestei legi se sancţionează cu amendă cuprinsă între 250 şi 2.500 € şi între 500 şi 5.000 € dacă făptuitorul are o funcţie oficială (şi fapta nu constituie infracţiune penală). (art.123)
Sancţiuni prevăzute de Legea privind alegerea Preşedintelui şi a Vicepreşedintelui Bulgariei
▪ Orice persoană care încalcă dispoziţiile acestei legi se sancţionează cu: a) amendă de până la 2.500 €; b) amendă cuprinsă între 250 şi 5.000 € dacă fapta a fost comisă de un oficial public; c) o sancţiune cuprinsă între 250 şi 5000 € dacă fapta a fost comisă de o persoană juridică. (art.18.a)

Sancţiuni prevăzute de Legea privind alegerile locale 

▪ Dacă un primar sau consilier ales a folosit fonduri electorale obţinute prin încălcarea prevederilor acestei legi referitoare la sursele de finanţare, tribunalul districtual competent declară invaliditatea alegerilor, iar sumele ilegal primite se varsă la bugetul statului. (art.70)
▪ Orice persoană care încalcă dispoziţiile acestei legi se sancţionează cu amendă cuprinsă între 25 şi 1.000 € şi între 250 şi 2.500 € pentru făptuitorul care are funcţie oficială (dacă fapta nu constituie infracţiune penală)

4. Cehia

Bază legală
Legea privind asocierea în partide politice şi mişcări politice 

Codul penal 

▪ Legea privind partidele şi mişcările politice prevede, pentru încălcarea prevederilor sale, 3 pedepse diferite: amenda; suspendarea temporară a subvenţiei publice; suspendarea activităţilor unui partid politic, care poate conduce la dizolvarea acestuia.
De asemenea, pentru comiterea unor infracţiuni financiare (falsificarea/ distrugerea de date contabile), persoanelor fizice vinovate le pot fi aplicate sancţiunile penale prevăzute de art.254 din Codul penal: amenda; închisoare şi/sau interdicţia desfăşurării anumitor activităţi.

▪ În cazul acceptării de către un partid politic a unei donaţii ilegale şi al nereturnării acesteia (cu dobândă) către donator sau la bugetul statului (dacă donaţia nu poate fi returnată donatorului), până la data de 1 aprilie din anul care urmează anului în care s-a efectuat donaţia, autorităţile fiscale pot aplica partidului politic în cauză o amendă al cărei cuantum reprezintă dublul sumei donaţiei (art.19.a din lege).
▪ Ministerul Finanţelor suspendă subvenţia publică acordată partidului politic care: nu a prezentat Camerei Deputaţilor, raportul financiar anual; a depus un raport financiar considerat incomplet de Camera Deputaţilor; face subiectul unei acţiuni legale de dizolvare (art.20.a (2) din lege).
▪ Guvernul poate declanşa o acţiune legală pentru suspendarea activităţilor unui partid politic ce poate conduce la dizolvarea acestuia, la propunerea Camerei Deputaţilor, în cazul în care partidul nu a prezentat un raport financiar complet Camerei Deputaţilor şi nu a respectat cerinţa nici în anul următor, deşi notificat în acest sens de Tribunalul Administrativ Suprem. 
Dacă, în termen de 30 de zile de la primirea propunerii Camerei Deputaţilor, Guvernul nu introduce această acţiune, Preşedintele Republicii poate depune o cerere la Tribunalul Suprem Administrativ. 
Dacă acesta decide suspendarea, partidul/mişcarea are la dispoziţie 1 an pentru remedierea situaţiei care a condus la suspendarea activităţilor sale. În caz contrar, Guvernul sau, în ultimă instanţă, Preşedintele Republicii poate depune la Tribunalul Administrativ Suprem o cerere de dizolvare a partidului politic în cauză (art.14, art.15 din lege).
Legea privind asocierea în partide politice şi mişcări politice
“Suspendarea activităţilor partidelor politice şi mişcărilor
Art.14. 
(1) Orice partid sau mişcare politică ce încalcă articolele 1-5, articolul 6.5, articolele 17-19 din prezenta lege
, precum şi propriile norme, poate fi suspendat/suspendată pe cale judiciară.

(2) Partidul politic sau mişcarea ale cărui/cărei activităţi au fost suspendate pe cale judiciară poate acţiona exclusiv pentru eliminarea cauzei suspendării. În cazul în care, în termen de 1 an, cauza nu este eliminată, autorităţile prevăzute la art.15 din prezenta lege introduc, în faţa tribunalului administrativ competent, o acţiune legală împotriva partidului politic sau mişcării, prin care solicită dizolvarea partidului politic sau mişcării în cauză.

(3) În cazul eliminării cauzei suspendării în termenul prevăzut, partidul politic sau mişcarea poate depune, la tribunalul administrativ competent, cererea de revocare a suspendării. Prevederea nu se aplică dacă suspendarea este provocată de cauzele prevăzute la art.6, paragraful 5 şi art.18, paragrafele 1 şi 2. În aceste cazuri, suspendarea activităţilor este considerată ca anulată, la data constatării, de către organismul competent, a îndeplinirii corespunzătoare, de către un partid politic, a unei obligaţii specifice.
Art.15

(1) Un partid politic sau mişcare se dizolvă (art.13.1.b) şi activităţile sale sunt suspendate (art.14.1) sau reluate (art.14.3), pe baza propunerii Guvernului, prin rezoluţia Tribunalului Administrativ Suprem. Dacă propunerea Guvernului este este făcută în termen de 30 de zile, cererea de dizolvare poate fi depusă de Preşedintele Republicii.
(2) Un partid politic sau mişcare nu poate fi dizolvat/dizolvată şi activităţile sale nu pot fi suspendate în perioada cuprinsă între data convocării alegerilor generale pentru Camera Deputaţilor, Senat, consilii municipale şi consilii locale şi a zecea zi de după ultima zi a alegerilor. Prevederea nu are aplicabilitate dacă activităţile partidului politic sau ale mişcării încalcă art.4 din prezenta lege
.
(…)

Managementul economic al partidelor politice şi al mişcărilor

(…)

Art.19.a

(1) Dacă un partid politic sau mişcare acceptă un beneficiu financiar interzis de prezenta lege, acesta/aceasta are obligaţia de a-l returna donatorului, cu o dobândă stabilită pe baza ratei valide stabilite de Banca Naţională a Cehiei la data returnării, până cel târziu la data de 1 aprilie din anul care urmează celui în care beneficiul a fost acceptat. Dacă, din indiferent ce motiv, procedura nu poate fi aplicată, partidul politic sau mişcarea are obligaţia de a transfera la bugetul statului, în acelaşi termen, beneficiul financiar primit. Dacă beneficiul financiar nu este returnat sau transferat la bugetul statului de către partidul politic sau mişcarea în cauză, în termenul prevăzut, autoritatea fiscală competentă aplică acestuia/acesteia o amendă reprezentând dublul valorii beneficiului financiar.
(2) Toate amenzile prevăzute la paragraful 1 se constituie venituri la bugetul statului. Amenzile prevăzute de prezentul articol pot fi aplicate în termen de 1 an de la data la care autoritatea fiscală competentă află că un partid politic sau mişcare nu a returnat donatorului beneficiul financiar acceptat prin încălcarea prezentei legi sau că nu l-a transferat la bugetul statului. Amenzile prevăzute de prezentul articol pot fi aplicate în cel mult 3 ani calculaţi de la anul în care beneficiul financiar ilegal a fost acceptat.
(3) Dacă, în conformitate cu constatările Camerei Deputaţilor, faptele specificate în raportul financiar anual al oricărui partid politic sau mişcare încalcă prevederile art.19 din prezenta lege sau nu sunt însoţite de documentele prevăzute la art.18, paragraf 3, Camera Deputaţilor informează autoritatea fiscală competentă.

(…)
Art.20.a

(…)

(2) Ministerul Finanţelor suspendă plata subvenţiei publice dacă:

a. raportul financiar anual nu este depus la Camera Deputaţilor;

b. raportul financiar anual prezentat este incomplet, potrivit constatărilor Camerei Deputaţilor;

c. acţiunea legală prevăzută la art.15 este declanşată.

(3) Subvenţia publică a cărei plată a fost suspendată în conformitate cu dispoziţiile paragrafului (2) se achită de către Ministerul Finanţelor, la cererea partidului politic în cauză, dacă:

a. partidul politic sau mişcarea prezintă raportul financiar anual şi acesta este considerat complet de către Camera Deputaţilor;

b. hotărârea judecătorească de respingere a propunerii de suspendare a tuturor activităţilor unui partid politic sau mişcări devine efectiv legală şi activităţile partidului politic sau ale mişcării nu au fost suspendate;
c. activităţile partidului politic sau ale mişcării sunt reluate (art.14.3).”

5. Cipru
Bază legală

Legea din 2011 privind partidele politice 

Legea privind alegerea membrilor Camerei Reprezentanţilor
▪ Nerespectarea de către partidele politice a dispoziţiilor Legii din 2011 privind partidele politice, se sancţionează cu amendă administrativă de maximum 8.000 €. În cazul abaterilor repetate, sancţiunea poate consta în retragerea – totală sau parţială - a subvenţiei publice (art.8).
▪ Efectuarea de către un donator, precum şi acceptarea de către un partid politic a unei contribuţii financiare private care depăşeşte plafonul maximum prevăzut de lege constituie infracţiune penală care se sancţionează cu amendă de până la 10.000 € (art.5).
▪ Conform art.51 din Legea electorală, candidaţii care depăşesc plafonul legal al cheltuielilor electorale sau care nu respectă prevederile legale referitoare la declaraţiile financiare pot fi sancţionaţi cu amendă de până la 342 € sau cu închisoare de până la 6 luni.

Legea din 2011 privind partidele politice
“Art.5.2.c.
Orice contribuţie financiară privată făcută unui partid politic este permisă unei persoane fizice pentru o donaţie de maximum 8.000 € pe an, unei companii private cu răspundere limitată pentru o donaţie de maximum 20.000 € pe an şi unei companii listate la bursă pentru o donaţie de maximum 30.000 € pe an.

Orice contribuţie financiară privată făcută cu încălcarea dispoziţiilor subparagrafului c din prezentul articol constituie infracţiune penală atât pentru donator cât şi pentru donatar şi se sancţionează cu o amendă de maximum 10.000 €.
(…)
Art.8.1.

Orice încălcare a prevederilor prezentei legi se sancţionează cu amendă administrativă de până la 8.000 €, care se aplică de Registrator
 cu aprobarea Auditorului general al Republicii. 
În cazul unei abateri repetate, finanţarea publică a partidului poate fi retrasă parţial sau total.”
Legea privind alegerea membrilor Camerei Reprezentanţilor

“Capitolul III
Art.51

Candidatul la alegerile pentru Parlamentul naţional sau pentru Parlamentul European care depăşeşte plafonul cheltuielilor prevăzut la art.49 sau nu respectă prevederile din prezenta lege privind depunerea declaraţiei referitoare la cheltuielile electorale (art.52), este sancţionat, potrivit prezentei legi,  cu amendă de maximum 342€ şi/sau închisoare de până la 6 luni.”
6. Danemarca

Bază legală

Legea privind subvenţiile alocate partidelor politice

▪ Prezentarea de informaţii incorecte sau incomplete referitoare la nivelul cheltuielilor minime estimate în anul pentru care se alocă subvenţia/nivelul donaţiilor primite se sancţionează cu amendă sau cu închisoare de până la 4 luni (art.14.a).
▪ Nedepunerea sau depunerea unui raport financiar incomplet la Parlament se sancţionează cu retragerea subvenţiei publice (naţionale, regionale sau locale) alocate partidului politic în cauză.
▪ Infracţiunile financiar-contabile cad sub incidenţa prevederilor Codului penal – Partea a 5-a.
Legea privind subvenţiile alocate partidelor politice
“Art.14.a

(1) Cu excepţia cazului în care, conform altor prevederi legale, este aplicabilă o sancţiune mai severă, se sancţionează cu amendă sau închisoare de până la 4 luni orice persoană care prezentat informaţii incorecte în declaraţiile prevăzute la art.7.2 şi 7.3, 7.a.3., 10.2 şi 10.3, 10.a.3, 11.b.2 şi 11.c.3. 
(2) Orice persoană care prezintă, în mod incorect sau incomplet, informaţiile prevăzute la art.10.b sau 11.d se sancţionează cu amendă sau închisoare de până la 4 luni.

(3) Partidele (persoane juridice) pot răspunde penal conform dispoziţiilor cuprinse în Codul Penal, Partea a 5-a.”

7. Estonia

Bază legală

Legea din 1994 privind partidele politice

Codul penal 

▪ Încălcarea procedurii de înregistrare şi declarare a donaţiilor primite de un partid politic, precum şi încălcarea procedurii de declarare a conturilor anuale, de depunere a declaraţiei trimestriale privind fondurile primite de un partid politic şi de finanţare a campaniei electorale atrage sancţionarea persoanelor fizice cu o amendă de maximum 1.154 € şi a persoanelor juridice cu o amendă de maximum 3.205 € (art.1214, 1215 din Legea privind partidele politice).
▪ Conform art.4021 şi 4022  din Codul penal, încălcarea restricţiilor prevăzute pentru activităţile economice sau pentru activele unui partid politic, precum şi acceptarea unei donaţii făcute de o persoană anonimă, ascunsă sau de o persoană juridică, se  sancţionează cu amendă.
Legea din 1994 privind partidele politice

“§1214. Încălcarea procedurii de înregistrare şi declarare a donaţiilor făcute unui partid politic
(1) Încălcarea procedurii de înregistrare şi declarare a donaţiilor făcute unui partid politic se sancţionează cu o amendă de până la 300 unităţi de amendă. (1.154 €).
(2) Aceeaşi faptă, dacă este comisă de o persoană juridică, se pedepseşte cu o amendă de până la 50.000 coroane estoniene (3.195,58 €). 
§1215. Încălcarea procedurii de declarare a raportului economic anual, a declaraţiei trimestriale privind fondurile şi finanţarea campaniei electorale a unui partid politic

(1) Încălcarea procedurii de declarare a raportului economic annual, a declaraţiei trimestriale privind fondurile şi finanţarea campaniei electorale a unui partid politic se pedepseşte cu amendă de până la 300 unităţi de amendă (1.154 €).
(2) Aceeaşi faptă, dacă este comisă de o persoană juridică, se pedepseşte cu o amendă de până la 50.000 coroane estoniene (3.195,58 €).”
Codul penal
“Secţiunea 8 – Infracţiuni referitoare la partidele politice

§ 4021. Încălcarea restricţiilor stabilite pentru activităţile economice şi activele unui partid politic
(1) Încălcarea restricţiilor stabilite pentru activităţile economice şi activele unui partid politic se pedepseşte cu o sancţiune pecuniară. 
(2) Aceeaşi faptă, comisă de o persoană juridică, se pedepseşte cu o sancţiune pecuniară.

§ 4022. Încălcarea interdicţiei de acceptare a donaţiilor făcute unui partid politic

(1) Acceptarea unei donaţii făcute unui partid politic de o persoană anonimă, ascunsă sau de o persoană juridică, se pedepseşte cu o sancţiune pecuniară.

(2) Aceeaşi faptă, comisă de o persoană juridică, se pedepseşte cu o sancţiune pecuniară.”

Coding instructions Note all types of sanctions that may be applied in case of offences related to political party or campaign finance. Multiple alternatives can be given.

If a political party, candidate or other actor (such as party officials, donors or party/candidate auditors) may be given a fine or other financial penalty, code “FINE”.

If a candidate or other actor (such as party officials, donors or party/candidate auditors) may be given a prison sentence, code “PRISON”.

If a political party or candidate has to return amounts received against the rules, or forward the amount (or a multiple of the amount) to someone else, such as the EMB, code “FORFEITURE”).

If there are offences or infractions relating to political party finance which can lead to direct public funding being withheld/reduced/stopped or demanded in return, code “LOSS OF PUBLIC FUNDING”

If a political party may be deregistered for offences relating to political finance, code “DEREGISTRATION OF PARTY”.

If a candidate may lose her/his nomination to stand for election for offences relating to political finance, code “LOSS OF NOMINATION OF CANDIDATE”.

If a person may lose the right to vote and to be elected or in cases of ineligibility for certain employment or a general suspension of political rights code “LOSS OF POLITICAL RIGHTS”. Note that for cases where a person already has been nominated, the code “loss of nomination of candidate” should be used. 

If it is stated that a person who has won an elected position may be deprived of it code “LOSS OF ELECTED OFFICE”.

If it is stated that a political party may temporarily be banned either from participating in elections or more generally from carrying out political party activities code “SUSPENSION OF POLITICAL PARTY”.

If there are other types of sanctions apart from those noted above, code “OTHER”. If so, you must give details in an external comment.

If there are no provisions for sanctions regarding breaches of political finance regulations, code “NONE”.

If there are no regulations whatsoever relating to political finance (and so there cannot be any sanctions), code “NA”.

If you judge that there may likely be regulations you have not been able to access about this issue, code “ND”. 

8. Finlanda

Bază legală
Legea privind partidele politice

Codul penal 

▪ Sancţiunea retragerii subvenţiilor publice se aplică în cazul în care un partid politic nu respectă obligaţiile prevăzute de Legea privind partidele politice (art.10 din lege).
▪ Partidelor politice (care sunt persoane juridice) le sunt aplicabile sancţiunile prevăzute la Capitolului 9 din Codul penal, respectiv amenzi cuprinse între 850 şi 850.000 €. 
Legea privind partidele politice
“Art.10

Autorităţile statului, statul, organizaţiile sau organele guvernate de stat au obligaţia de a trata toate partidele politice în mod egal şi conform unor criterii unitare.

(…)

Dacă un partid nu îndeplineşte o obligaţie prevăzută de prezenta lege, subvenţia stipulată la articolul 9 poate fi retrasă până la data îndeplinirii obligaţiei respective.” 

Codul penal
“Capitolul 9 – Răspunderea penală a companiilor
Art.2 – Condiţii privind răspunderea

(1) A companie poate fi sancţionată cu amendă dacă o persoană care face parte din organul statutar sau din conducerea acesteia sau care are competenţă decizională  a fost complice la comiterea unei infracţiuni, a permis comiterea infracţiunii sau nu a depus diligenţele necesare pentru prevenirea comiterii infracţiunii.

(…)

Art.5 – Amenda pentru companii

Amenda pentru companii se impune ca sumă forfetară. Amenda pentru companii este de minimum 850 € şi de maximum 850.000 €.”
9. Franţa

Bază legală

Codul electoral 

Legea nr.88-227 din 11 martie 1988 privind transparenţa financiară în viaţa politică 

Sancţiuni pecuniare

▪ Nerambursarea cheltuielilor electorale către candidatul al cărui cont de campanie a fost respins de către Comisia naţională pentru conturi de campanie şi finanţare politică.
▪ Depunerea la Trezoreria statului a unei sume egale cu valoarea depăşirii plafonului cheltuielilor electorale. Suma datorată se stabileşte de către Comisia naţională pentru conturi de campanie şi finanţare politică.

Sancţiuni electorale

▪ Sancţiunea ineligibilităţii cu durata de un an este aplicabilă candidaţilor la alegerile legislative, în cazul în care:

- contul de campanie nu s-a depus sau a fost respins; nu a fost însoţit de documente justificative; nu conţine toate operaţiunile financiare efectuate; 
- nivelul cheltuielilor electorale depăşeşte nivelul surselor financiare evidenţiate;
- prevederile legale privind regimul donaţiilor nu au fost respectate. 

▪ Sancţiunea ineligibilităţii nu se aplică candidaţilor la alegerile prezidenţiale.
Sancţiuni penale

▪ Este sancţionat cu o amendă de 3.750 € şi cu închisoare de 1 an sau numai cu una din aceste pedepse orice candidat care:

- a colectat fonduri fără a recurge la serviciile unui mandatar financiar; 

- a încălcat prevederile legale privind donaţiile; 

- a depăşit plafonul legal al cheltuielilor electorale; 

- nu a respectat condiţiile legale privind deschiderea contului de campanie; 

- cu bună ştiinţă, a înregistrat în contul de campanie valori diminuate ale sumelor obţinute.
Aceleaşi pedepse se aplică şi donatorilor care au încălcat dispoziţiile legale privind regimul donaţiilor sau persoanelor care au efectuat cheltuieli electorale pentru un candidat fără să li se fi cerut/fără acordul expres al candidatului.
▪ Este sancţionată cu 2 ani închisoare şi amendă de 15.000 € orice persoană care, prin donaţii sau liberalităţi în bani sau în natură, obţine sau încearcă să obţină votul alegătorilor/încearcă să determine alegătorii să se abţină de la vot. 
Codul electoral
“Art.106

Orice persoană care, prin donaţii sau liberalităţi în bani sau în natură, prin promisiuni de liberalităţi, favoruri, funcţii publice sau private sau prin alte avantaje particulare, făcute în vederea influenţării votului unui sau mai multor alegători, a obţinut sau a încercat să obţină votul acestora, fie direct, fie prin intermediul unui terţ, orice persoană care, prin aceleaşi mijloace, a determinat sau a încercat să determine unul sau mai mulţi alegători să se abţinăde la vot, se pedepseşte cu închisoare de 2 ani şi o amendă de 15.000 €. Se pedepsesc cu aceleaşi sancţiuni cei care au fost de acord sau au solicitat aceleaşi donaţii, liberalităţi sau promisiuni. 

(…)

Art.113.1

I. Se pedepseşte cu amendă de 3.750 € şi închisoare de 1 an sau cu una din aceste două sancţiuni, orice candidat din cadrul unui scrutin uninominal sau orice candidat din fruntea listei care:

1º În vederea finanţării unei campanii electorale primeşte fonduri prin încălcarea prevederilor art.L.52-4;

2º A acceptat fonduri prin încălcarea dispoziţiilor art.L.52-8;

3º A depăşit plafonul cheltuielilor electorale stabilite prin aplicarea art.L.52-11 sau L.308-1;

4º Nu a respectat formalităţile de întocmire a contului de campanie prevăzute de articolele L.52-12 şi L.52-13;

5º A declarat, cu bună ştiinţă, în contul de campanie sau în anexe, elemente contabile diminuate;

6º A beneficiat, la cerere sau cu acordul său expres, de afişe sau de publicitate comercială fără respectarea dispoziţiilor articolelor L.51 şi L.52-1;

7º A beneficiat, la cerere sau cu acordul său expres, de difuzarea publica unui număr de apel telefonic sau telematic gratuit.

II. Se pedepseşte cu amendă de 3.750 € şi închisoare de 1 an sau cu una din aceste sancţiuni, orice persoană care, în vederea unei campanii electorale, face o donaţie prin încălcarea dispoziţiilor art.L.52-8. Dacă donatorul este persoană juridică, dispoziţiile alineatului de mai sus se aplică conducătorilor de drept sau de fapt.

III. Se pedepseşte cu amendă de 3.750 € şi cu închisoare de 1 an sau cu una din aceste sancţiuni, orice persoană care efectuează cheltuieli de natura celor prevăzute la art.L.52-12, pentru un candidat sau un candidat aflat în fruntea listei, fără a acţiona la cererea acestuia sau fără acordul expres al acestuia.”
Legea nr.88-227 din 11 martie 1988 privind transparenţa financiară în viaţa politică

“Art.11-4

Donaţiile făcute de persoane fizice corespunzător identificate unei sau mai multor asociaţii agreate în calitate de asociaţie de finanţare sau unui sau mai multor mandatari financiari ai aceluiaşi partid politic nu pot depăşi, anual, suma de 7.500 €.

Cu excepţia partidelor sau a grupurilor politice, persoanele fizice nu pot contribui la finanţarea partidelor sau grupurilor politice nici prin efectuarea de donaţii, indiferent de forma acestora, către asociaţiile proprii de finanţare sau către proprii mandatari financiari, nici prin furnizarea de bunuri, servicii sau alte avantaje directe sau indirecte la preţuri inferioare celor practicate în mod obişnuit.

Asociaţia de finanţare sau mandatarul financiar eliberează donatorului o factură, ale cărei condiţii de întocmire şi utilizare se stabilesc prin decret al Consiliului de Stat. De asemenea, decretul determină modalităţile prin care în facturile pentru donaţiile de cel mult 3.000 € făcute de persoane fizice să nu se menţioneze denumirea partidului sau a grupului beneficiar.

Orice donaţie mai mare de 150 € făcută unei asociaţii de finanţare sau unui mandatar financiar al unui partid politic, trebuie depusă, cu titlu definitiv şi fără contrapartidă, fie prin cec, fie prin virament, prin prelevare automată sau card bancar.

Nici o asociaţie de finanţare sau mandatar financiar al unui partid politic nu poate accepta, direct sau indirect, contribuţii sau ajutoare materiale din partdea unui stat străin sau a unei persoane juridice de drept străină.

Actele şi documentele emise de o asociaţie de finanţare sau de un mandatar financiar destinate terţilor şi care au ca obiect provocarea efectuării de donaţii trebuie să indice, după caz, denumirea asociaţiei şi data agrementului sau numele mandatarului şi data declaraţiei făcute la prefectură, precum şi partidul sau grupul politic destinatar al sumelor colectate.

Sumele prevăzute de prezentul articol sunt actualizate în fiecare an prin decret. Acestea evoluează în funcţie de indicele preţurilor de consum domestic, cu excepţia tutunului.

Art.11-5

Cei care au făcut sau au acceptat donaţii prin încălcarea dispoziţiilor articolului precedent se sancţionează cu amendă de 3.750 € şi cu 1 an închisoare sau numai cu una din aceste două pedepse.

Art.11-6

Se retrage agrementul oricărei asociaţii care nu a respectat prevederile articolelor 11-1 şi 11-4 din prezenta lege.

În acest caz, sau dacă se constată că situaţia recapitulativă menţionată la art.11-1 nu a fost transmisă, voturile primite în zona teritorială a asociaţiei de către partidul sau grupul politic care a solicitat agrementul acesteia sunt retrase, pentru anul următor, din decontul prevăzut la primul alineat al art.9.
Art.11-7

Partidele sau grupurile care beneficiază, integral sau parţial de dispoziţiile articolelor 8 - 11.4 au obligaţia de a ţine contabilitatea. Contabilitate trebuie să evidenţieze atât conturile partidului sau grupului politic cât şi conturile tuturor organismelor, societăţilor sau întreprinderilor în care partidul sau grupul deţin jumătate din capitalul social sau din mandatele organului de administrare sau care exercită o putere de decizie sau de gestiune preponderentă.

Conturile acestor partide sau grupuri sunt aprobate în fiecare an. Acestea sunt certificate de 2 comisari de conturi şi depuse în primul semestru al anului ce urmează anului de exerciţiu al Comisiei naţionale pentru conturile de campanie şi finanţare politică instituită în baza art.L.52-14 din Codul electoral, care asigură publicarea acestora în Jurnalul Naţional al Republicii franceze. În cazul în care Comisia constată neîndeplinirea obligaţiilor prevăzute de prezentul articol, partidul sau grupul politic îşi pierde dreptul, pentru anul care urmează, la beneficiul prevăzut de dispoziţiile articolelor 8-10 din prezenta lege.

Art.11-8

Orice partid sau grup politic ce a obţinut agrementul pentru asociaţia de finanţare sau care a desemnat un mandatar financiar poate accepta donaţii făcute numai de persoane identificate prin intermediul asociaţiei sau al mandatarului financiar. În caz contrar, au aplicabilitate dispoziţiile ultimului alineat al art.11-7.”
10. Germania
Bază legală

Legea privind partidele politice 

Sancţiuni pecuniare 
▪ Pierderea dreptului la subvenţia alocată din fondurile publice de către partidul politic care nu prezintă Preşedintelui Bundestag-ului, în termenul legal, raportul financiar.
 (art.19.a, paragrafele 3 şi 4)
▪ Rambursarea subvenţiilor publice al căror cuantum a fost eronat stabilit ca urmare a prezentării, în raportul financiar, de informaţii false privind contribuţiile financiare primite de un partid politic. (art.31.a)
▪ Sancţiunea achitării unei sume reprezentând dublul sumei incorect declarată în raportul financiar. (art.31.b)
▪ Sancţiunea achitării unei sume reprezentând 10% din valoarea imobilelor/acţiunilor deţinute de un partid care nu au fost declarate sau care au fost incorect declarate. (art.31.b)
▪   Sancţiunea achitării unei sume egale cu triplul donaţiei ilegal acceptate şi netransmise Preşedintelui Bundestag-ului în conformitate cu dispoziţiile. art.25(4). (art.31.c) se aplică oricărui partid care a acceptat donaţii ilegale făcute de corporaţii publice, grupuri parlamentare sau grupuri din cadrul agenţiilor municipale/întreprinderi publice/întreprinderi la care statul deţine cel puţin 25% din acţiuni sau donaţii care, în mod evident, sunt făcute pentru obţinerea unor avantaje economice/politice.
(Este scutit de aceste sancţiuni, partidul care, în scris şi într-un termen rezonabil, aduce la cunoştinţa Preşedintelui Bundestag-ului existenţa acestor erori (dacă la data depunerii/primirii raportului nici partidul şi nici Preşedintele Bundestag-ului nu au avut cunoştinţă de acestea) cu condiţia ca ulterior, în cel mai scurt timp, să clarifice şi să opereze corecţiile corespunzătoare.)  
▪ Sancţiunea achitării unei sume egale cu dublul donaţiei acceptate care nu a fost prezentată în raportul financiar. (art.31.c). Partidul care nu a respectat obligaţia de înregistrare în documentele contabile şi de publicare în raportul financiar a donaţiilor şi cotizaţiilor titularilor de mandate care depăşesc suma de 10.000 €/an calendaristic, numele sau adresa donatorilor, precum şi suma totală a donaţiilor primite într-un an, este obligat să ramburseze o sumă reprezentând dublul sumei nepublicate. Conform art.25.1, partidele politice pot accepta donaţii cash care nu depăşesc suma de 1.000 €. Nerespectarea acestei prevederi nu este urmată de aplicarea sancţiunii menţionate, însă donaţiile în cauză sunt considerate ilegale şi nu sunt luate în calcul la stabilirea cuantumului subvenţiei publice.
Preşedintele Bundestag-ului impune sancţiunile prevăzute de Legea privind partidele politice (pentru prezentarea în raportul financiar de date incorecte/false, pentru nerespectarea obligaţiei de declarare a donaţiilor acceptate şi pentru încălcarea interdicţiilor legale privind donaţiile) printr-un act administrativ, supus controlului judecătoresc administrativ. 

Sancţiuni penale

▪ Se sancţionează cu pedeapsa închisorii de maximum 3 ani sau cu amendă fapta persoanei care, în mod intenţionat, disimulează originea sau folosirea resurselor şi activelor partidelor prin:

- falsificarea informaţiilor referitoare la veniturile sau activele partidului înregistrate în bilanţul contabil prezentat Preşedintelui Bundestag-ului;

- în calitate de donatar, fracţionează o donaţie în mai multe părţi, înregistrate ca atare în conturile partidului;

- nu transmite donaţia către trezorierul partidului.

▪ Se sancţionează cu pedeapsa închisorii de maximum 3 ani sau cu amendă  fapta auditorului/asistentului auditorului de a insera în raportul de audit informaţii false sau de a elibera un certificat de conformitate care conţine informaţii false. 

Persoana care comite aceste fapte în schimbul unui stimulent financiar sau cu intenţia de a se îmbogăţi/de a îmbogăţi o terţă persoană se pedepseşte cu închisoarea de maximum 5 ani sau cu amendă.

▪ Au aplicabilitate sancţiunile prevăzute de Codul penal german pentru comiterea infracţiunii de fraudă (art.263) sau abuz de încredere (266), dacă furnizarea de informaţii false în rapoartele financiare întruneşte elementele constitutive ale unei infracţiuni. Pedeapsa prevăzută este închisoarea de maximum 5 ani sau amenda.

Sancţiuni electorale

Sancţiunea pierderii funcţiei publice/elective sau sancţiunea ineligibilităţii se aplică în cazul comiterii de infracţiuni penale, în baza prevederilor Codului penal,  astfel:

- în mod obligatoriu, pentru comiterea unei infracţiuni penale grave, pentru care pedeapsa prevăzută de Codul penal este de cel puţin 1 an (art.45 din Codul penal);

- opţional, pentru comiterea anumitor infracţiuni penale: încălcarea secretului de stat; trădarea; obstrucţionarea alegerilor; folosirea violenţei împotriva alegătorilor; anumite infracţiuni de mită (mituirea alegătorilor, art.108.c din Codul penal; mituirea pasivă şi activă a parlamentarilor, art.108.e din Codul penal; mituirea pasivă a oficialilor publici, art.332 din Codul penal).
​
Legea privind partidele politice
“Art.19.a

(…)

3. Până la data de 30 septembrie a anului care urmează anului fiscal, orice partid are obligaţia de a prezenta Preşedintelui Bundestag-ului german raportul financiar. Preşedintele Bundestag-ului german poate prelungi acest termen cu cel mult 3 luni. Partidul care nu depune raportul financiar în termenul legal îşi pierde pentru totdeauna dreptul de a primi fonduri publice prin subvenţii periodice (pierderea subvenţiei periodice). Partidul care nu depune raportul financiar până la data de 31 decembrie a anului care urmează anului în care are dreptul la subvenţii, îşi pierde dreptul la fondurile publice pentru anul anterior (pierderea subvenţiei acordate pentru voturile obţinute). Termenul trebuie respectat indiferent de corectitudinea conţinutului, dacă raportul respectă forma prevăzută la art.24 şi certificatul auditorului este anexat conform art.30.2. Sumele stabilite şi repartizate celorlalte partide nu sunt afectate.

4. Calculul limitei superioare relative (art.18.5) are la bază veniturile publicate în rapoartele financiare pentru anul fiscal conform art.24.4 (1-7).

(…)
Art.31.a – Rambursarea fondurilor publice
(1) În cazul în care în raportul financiar au fost înscrise contribuţii ilegale (art.18.3, no.3, propoziţia 1) şi, în consecinţă, fondurile publice la care partidul avea dreptul au fost eronat stabilite, Preşedintele Bundestag-ului german revocă repartiţia fondurilor publice stabilită conform art.19.a (1). Prevederea nu are aplicabilitate dacă în raportul financiar pentru anul următor se operează corecţia corespunzătoare (art.23.a(5) propoziţia 3). Nu are aplicabilitate art.48.2 din Legea privind procedura administrativă.
(2) Revocarea nu poate avea loc după expirarea perioadei prevăzute la art.24.2. 

(3) Odată cu revocarea, Preşedintele Bundestag-ului german stabileşte, prin act administrativ, suma care trebuie rambursată de către partid. (…)
(4) Sumele stabilite şi repartizate celorlalte partid rămân neafectate.

(…)

Art.31.b – Incorectitudini în raportul financiar

Dacă, în cursul examinării făcute în baza art.23.a, Preşedintele Bundestag-ului german constată incorectitudini în raportul financiar, partidul are obligaţia de a plăti dublul sumei incorect raportate, cu excepţia cazului în care are aplicabilitate articolul 31.c. În cazul în care incorectitudinile din declaraţia de venituri sau din partea explicativă privesc proprietăţile sub formă de case şi clădiri sau acţiunile deţinute la companii, suma ce trebuie rambursată reprezintă 10% din valoarea activelor nemenţionate sau incorect menţionate. Prin act administrativ, Preşedintele stabileşte obligaţia partidului de a rambursa această sumă. Art.31.a, paragrafele (2) la (5) se aplică mutatis mutandis.
Art.31.c – Donaţiile nepublicate sau obţinute ilegal

(1) Partidul care a acceptat donaţii prin încălcarea art.25.2 pe care nu le-a transmis Preşedintelui Bundestag-ului german conform art.25.4 trebuie să plătească o sumă egală cu tripul sumei ilegal obţinute; sunt luate în considerare donaţiile deja acceptate. Partidul care nu publică donaţiile în raportul financiar în conformitate cu prevederile prezentei legi (art.25.3) trebuie să plătească o sumă egală cu dublul sumei nepublicate în conformitate cu prevederile prezentei legi. Prin act administrativ, Preşedintele stabileşte obligaţia partidului de a rambursa această sumă. Art.31.a, paragrafele (2) la (5) se aplică mutatis mutandis.

(2) Cu acordul Prezidiului Bundestag-ului german, Preşedintele Bundestag-ului german transferă, la începutul anului calendaristic următor, fondurile primite în timpul anului calendaristic anterior, către instituţiile caritabile, religioase sau ştiinţifice. 
Art.31.d – Prevederi penale

(1) Orice persoană care, cu intenţie, disimulează originea sau folosirea mijloacelor sau activelor partidului sau care nu respectă obligaţia de a face publice fondurile  şi care

1. furnizează date date false privind veniturile sau activele partidului pentru a fi înregistrate în raportul financiar prezentat Preşedintelui Bundestag-ului german sau prezintă Preşedintelui Bundestag-ului german un raport financiar incorect sau

2. ca primitor, împarte donaţia în tranşe pe care le creditează sau

3. nu transmite donaţia conform art.25(1), propoziţia 3,

se pedepseşte cu închisoare de până la 3 ani sau cu amendă. În conformitate cu propoziţia 1, pedeapsa nu se aplică dacă, în condiţiile prevăzute la art.23.b(2), persoana în cauză raportează fapta la partid sau ajută la raportarea faptei.
(2) Orice persoană care, în calitate de auditor sau asistent al auditorului, elaborează un raport fals privind rezultatul auditării unui raport financiar, care nu dezvăluie fapte relevante în raportul de audit sau care eliberează un certificat de confirmare cu conţinut fals este pedepsită cu închisoare de până la 3 ani sau cu amendă. Persoanele care acţionează contra unor avantaje financiare sau cu intenţia de a se îmbogăţi sau de a îmbogăţi pe alţii sau care provoacă pagube altei persoane se pedepsesc cu închisoare de până la 5 ani sau cu amendă.”
11. Grecia
Bază legală

Legea 3023/2002 privind finanţarea partidelor politice 

Sancţiuni pecuniare
▪ Persoanele din cadrul partidului politic care răspund de managementul financiar al acestuia, precum şi candidaţii parlamentari care au acceptat fonduri prin nerespectarea plafonului legal sunt sancţionate cu amendă de până la 30.000 €. (art.8.4)

▪ Nepublicarea/publicarea cu întârziere, de către un partid sau coaliţie care beneficiază de fonduri publice, a bilanţului anual sau a raportului privind veniturile şi cheltuielile electorale se sancţionează cu o amendă egală cu suma reprezentând 5% din valoarea subvenţiei publice regulate sau a subvenţiei electorale alocate partidului sau coaliţiei. (art.24.2)
▪ Păstrarea/actualizarea în mod incomplet sau incorect a registrului de venituri şi cheltuieli, a bilanţului contabil sau a raportului special privind veniturile şi cheltuielile electorale se sancţionează cu amendă egală cu suma reprezentând 10% din ultima tranşă a subvenţiei regulate sau electorale. (art.24.3).

▪ Partidele politice/coaliţiile care acceptă donaţii/servicii care provin din surse ilegale sunt sancţionate cu o amendă reprezentând 50% din valoarea subvenţiei publice regulate; în cazul în care partidul în cauză nu beneficiază de subvenţii publice, sancţiunea este amenda de până la 150.000 €. (art.24.4)

▪ Depăşirea plafonului permis de cheltuieli electorale se sancţionează cu amendă egală cu dublul sumei cu care a fost depăşit. Dacă suma depăşită este peste 50% din suma maximă permisă pentru cheltuielile electorale, partidul/coaliţia se sancţionează atât cu amenda menţionată, cât şi cu suspendarea subvenţiei publice regulate pentru anul următor (art.24.6)
▪ Partidul politic/coaliţia care a acceptat donaţii făcute într-un an calendaristic de acelaşi donator, a căror valoare depăşeşte plafonul legal de 15.000 €, se sancţionează cu amendă de până la 20% din valoarea subvenţiei publice regulate;  dacă partidul/coaliţia nu a beneficiat de subvenţie publică, sancţiunea constă în amendă de până la 75.000 €  (art.24.7) 

▪ Nedepunerea/depunerea cu întârziere, de către un candidat parlamentar, a raportului privind veniturile/cheltuielile electorale sau depunerea unui raport incorect sau incomplet se sancţionează cu amendă egală cu până la 10% din indemnizaţia parlamentară anuală (art.25.1)

▪ Candidatul parlamentar care a acceptat contribuţii în bani/natură din surse neautorizate se sancţionează cu amendă de până la 50% din indemnizaţia parlamentară anuală. (art.25.2)
▪ Candidatul parlamentar care a acceptat, de la acelaşi donator, o contribuţie anuală de peste 3.000 € este sancţionat cu amendă de până la 20% din indemnizaţia parlamentară anuală. (art.25.3)

Sancţiuni penale
▪ Persoanele responsabile din cadrul unui partid politic/candidaţii parlamentari (la alegerile naţionale sau europene) care, cu bună ştiinţă, acceptă o contribuţie financiară/în natură dintr-o sursă ilegală se sancţionează cu pedeapsa închisorii de cel mult  2 ani şi cu amendă de minimum 30.000 €. (art.7.3)

▪ Donatorul care a contribuit cu bani/servicii prin încălcarea interdicţiilor de finanţare este sancţionat cu închisoarea de până la 2 ani şi amendă de minimum 30.000 €. (art.7.3)

▪ Donatorul ale cărui contribuţii financiare făcute unui partid politic, coaliţie sau candidat în alegeri depăşesc limitele prevăzute de lege este sancţionat cu închisoare de cel mult 1 an şi amendă de minimum 15.000 €. (art.8.3)
Coding instructions Note all types of sanctions that may be applied in case of offences related to political party or campaign finance. Multiple alternatives can be given.

If a political party, candidate or other actor (such as party officials, donors or party/candidate auditors) may be given a fine or other financial penalty, code “FINE”.

If a candidate or other actor (such as party officials, donors or party/candidate auditors) may be given a prison sentence, code “PRISON”.

If a political party or candidate has to return amounts received against the rules, or forward the amount (or a multiple of the amount) to someone else, such as the EMB, code “FORFEITURE”).

If there are offences or infractions relating to political party finance which can lead to direct public funding being withheld/reduced/stopped or demanded in return, code “LOSS OF PUBLIC FUNDING”

If a political party may be deregistered for offences relating to political finance, code “DEREGISTRATION OF PARTY”.

If a candidate may lose her/his nomination to stand for election for offences relating to political finance, code “LOSS OF NOMINATION OF CANDIDATE”.

If a person may lose the right to vote and to be elected or in cases of ineligibility for certain employment or a general suspension of political rights code “LOSS OF POLITICAL RIGHTS”. Note that for cases where a person already has been nominated, the code “loss of nomination of candidate” should be used. 

If it is stated that a person who has won an elected position may be deprived of it code “LOSS OF ELECTED OFFICE”.

If it is stated that a political party may temporarily be banned either from participating in elections or more generally from carrying out political party activities code “SUSPENSION OF POLITICAL PARTY”.

If there are other types of sanctions apart from those noted above, code “OTHER”. If so, you must give details in an external comment.

If there are no provisions for sanctions regarding breaches of political finance regulations, code “NONE”.

If there are no regulations whatsoever relating to political finance (and so there cannot be any sanctions), code “NA”.

If you judge that there may likely be regulations you have not been able to access about this issue, code “ND”. 

Sancţiuni electorale
Sancţiunea pierderii mandatului poate fi decisă de Tribunalul Suprem Special pentru candidatul parlamentar care a încălcat prevederile art.14, paragrafele 1-4 din Legea privind finanţarea partidelor politice, referitoare la limita superioară a cheltuielilor electorale ale candidaţilor parlamentari. (art.26.1)
Legea 3023/2002 privind finanţarea partidelor politice
“Art.7 – Interdicţii privind finanţarea

1. Sunt interzise finanţarea şi serviciile furnizate partidelor şi candidaţilor parlamentari care provin:

a. de la persoane fizice care nu au cetăţenia greacă;

b. de la persoane juridice de drept public sau privat;

c. organizaţii ale administraţiei locale de orice nivel;

d. persoane care deţin în proprietate sau editori la publicaţii periodice cu circulaţie naţională sau locală sau sunt proprietari ai posturilor de radio şi televiziune, în general.

(…)

3. În cazul finanţării sau al altor servicii furnizate prin încălcarea paragrafului 1 din prezentul articol, persoana care a furnizat finanţarea sau serviciul este pedepsită cu închisoare de până la 2 ani şi amendă de minimum 30.000 €. Aceeaşi pedeapsă se aplică persoanelor responsabile din partidele politice prevăzute la art.15 sau candidaţilor parlamentari care au avut cunoştinţă de acest lucru şi au acceptat finanţarea sau serviciul prestat.

Art.8 – Limite ale finanţării

1. Finanţarea partidelor sau a coaliţiilor de către o persoană, în timpul unui an calendaristic, nu poate depăşi suma de 15.000 €.
2. Finanţarea candidaţilor parlamentari în timpul perioadei pre-electorale de către o persoană nu poate depăşi suma de 3.000 €. 

3. În cazul în care finanţarea s-a făcut prin încălcarea paragrafelor 1 şi 2, persoana în cauză este pedepsită cu închisoare de până la 1 an şi amendă de minimum 15.000 €.

4. Persoanele responsabile din cadrul partidului, prevăzute la art.15 din prezenta lege, şi candidaţii parlamentari care au avut cunoştinţă de acest lucru şi au acceptat finanţarea se pedepsesc cu amendă de până la 30.000 €.

(…)

Art.24 – Sancţiuni pentru partidele politice
1. Depăşirea limitelor prevăzute la art.10, paragraph 2.a din prezenta lege, pentru transmisiile radio-televizate ale mesajelor partidelor şi coaliţiilor, se sancţionează cu amendă de până la 40% din ultima tranşă a subvenţiei publice care le-a fost virată. Dacă partidul nu beneficiază de subvenţionare publică, acesta este sancţionat cu amendă de până la 150.000 €.
2. Nepublicarea la termen a bilanţului contabil anual, precum şi a raportului privind veniturile şi cheltuielile electorale ale partidului sau coaliţiei se sancţionează cu amendă egală cu suma reprezentând 5% din subvenţia regulată sau electorală alocată partidului sau coaliţiei.
3. Păstrarea şi actualizarea în mod incomplet sau incorect a registrului de venituri şi cheltuieli, a bilanţului contabil sau a raportului special privind veniturile şi cheltuielile electorale se sancţionează cu amendă egală cu suma reprezentând 10% din ultima tranşă a subvenţiei regulate sau electorale care a fost virată.

4. Partidele politice care sunt finanţate de sau care acceptă orice tip de serviciu de la entităţile sau persoanele prevăzute la art.7.1 din prezenta lege, se sancţionează cu o amendă egală cu suma reprezentând 50% din ultima tranşă a subvenţiei publice virate. Dacă partidul nu beneficiază de finanţare publică regulată, amenda este de până la 150.000 €.
(…)
6. Depăşirea plafonului legal al cheltuielilor electorale se sancţionează cu amendă egală cu dublul sumei cu care s-a depăşit plafonul. Dacă depăşirea reprezintă peste 50% din suma maximă legală a cheltuielilor electorale, suplimentar amenzii, se aplică şi sancţiunea suspendării subvenţiei publice pentru anul următor. 

7. Partidul politic care acceptă contribuţii prin încălcarea art.8.1 se sancţionează cu amendă egală cu până la 20% din valoarea ultimei subvenţii regulate virate; dacă partidul nu beneficiază de finanţare publică, sancţiunea constă în amendă de până la 75.000 €.
(…)

Art.25 – Sancţiuni aplicabile candidaţilor parlamentari

1. În cazul nedepunerii la termen sau a depunerii incorecte sau incomplete a situaţiei analitice privind veniturile şi cheltuielile în conformitate cu art.20, paragrafele 1 şi 2, se aplică o amendă egală cu până la 10% din indemnizaţia parlamentară anuală.
2. Candidaţii parlamentari care au acceptat contribuţii sau alte servicii din partea entităţilor şi persoanelor prevăzute la art.7.1 sunt sancţionaţi cu amendă de până la 50% din indemnizaţia parlamentară anuală.

3. Candidaţii parlamentari care au acceptat contribuţii prin încălcarea prevederilor art.8.2 sunt sancţionaţi cu amendă de până la 20% din indemnizaţia parlamentară anuală.”
12. Irlanda

Bază legală

Legea electorală nr.25/1997 

▪ Reprezentantul unui partid politic, parlamentarul, europarlamentarul sau candidatul la alegerile parlamentare/europene care nu a notificat sau nu a predat Comisiei oficiilor publice donaţiile anonime de peste 100 £ - care sunt interzise – este sancţionat cu amendă de maximum 1.000 £. (art.25)
▪ Reprezentantul unui partid politic, parlamentarul, europarlamentarul sau candidatul la alegerile parlamentare/europene care, cu bună ştiinţă, a prezentat informaţii false/incorecte în declaraţia privind donaţiile primite este sancţionat cu amendă de maximum 20.000 £ sau, conform unei hotărâri judecătoreşti, cu închisoare de până la 3 ani sau la închisoare de până la 3 ani şi amendă de maximum 20.000 £. (art.25.2.b)
▪ Art.43.5 reglementează sancţiunile aplicabile persoanelor care au comis infracţiunile minore prevăzute la art.43, paragrafele 1-4:
- sancţiunea amenzii de maximum 1.000 £ se aplică persoanei care, în cadrul unei campanii electorale, face cheltuieli/plăţi electorale în numele unui partid politic/candidat, fără a avea calitatea de agent naţional al unui partid politic/agent electoral al unui candidat (art.43.1); agentului naţional/agentului electoral care depăşeşte plafonul legal al cheltuielilor electorale sau care achită cereri de plată introduse după expirarea termenului prevăzut de lege; proprietarului unui ziar/publicaţii periodice care publică materiale promoţionale în favoarea unui partid politic/candidat, la cererea unei persoane, alta decât agentul naţional/agentul electoral;
- sancţiunea amenzii de maximum 20.000 £ sau, conform unei hotărâri judecătoreşti, pedeapsa la închisoare de maximum 3 ani sau ambele sancţiuni se aplică agentului naţional/agentului electoral, precum şi persoanei (alta decât agentul naţional/agentul electoral) prevăzute de lege care, cu bună ştiinţă, prezintă Comisiei pentru oficii publice o declaraţie falsă/eronată referitoare la cheltuielile electorale;
- sancţiunea amenzii de 100 £ pentru fiecare zi de întârziere în depunerea declaraţiei privind donaţiile care depăşesc 4.000 £ pentru un partid politic şi de 500 £ pentru orice altă persoană.

Legea electorală nr.25/1997
“Partea a IV-a – Declararea donaţiilor

Art.25 – Infracţiuni şi sancţiuni
(1). Reprezentantul unui partid politic sau persoana considerată ca fiind reprezentant conform art.71, membrul oricărei Camere a Parlamentului, parlamentarul ales în Parlamentul European sau candidatul la alegerile parlamentare sau europene care nu a fost ales se face vinovat de comiterea unei infracţiuni dacă:

a. nu notifică Comisiei oficiilor publice, în conformitate cu art.23, primirea unei donaţii interzisă de art.23;

b. nu remite Comisiei oficiilor publice, în conformitate cu art.23 menţionat, o astfel de donaţie sau valoarea acesteia;

c. nu prezintă declaraţia privind donaţia şi nu face declaraţia legală cerută de art.24 la data relevantă sau

d. cu bună ştiinţă, prezintă o declaraţie privind donaţia sau face o declaraţie legală care este falsă sau incorectă sub orice aspect material.
(2) În cazul în care o persoană se face vinovată de comiterea unei infracţiuni prevăzute în prezentul articol:

a. persoana este condamnată la plata unei amenzi de maximum 1.000 £;

b. persoana care comite infracţiunea prevăzută la paragraful 1.d este condamnată la plata unei amenzi de maximum 20.000 £ sau, în funcţie de hotărârea judecătorească, la închisoare de maximum 3 ani sau şi la amendă şi la închisoare;
c. pentru nedepunerea declaraţiei privind donaţiile, prevăzută la art.24, persoana se face vinovată de delict în formă continuată şi, pentru fiecare zi care urmează depăşirii termenului, până la depunerea declaraţiei, se aplică o amendă de maximum 100 £.

(…)

Partea a V-a – Cheltuielile electorale ale partidelor politice şi candidaţilor la alegerile naţionale şi europene

Art.43 – Infracţiuni şi sancţiuni
(1) O persoană comite o infracţiune minoră dacă, în cadrul unei alegeri, face cheltuieli electorale sau, pentru astfel de cheltuieli, efectuează o plată, un avans sau un depozit
a. în numele unui partid politic, cu excepţia cazului în care persoana este agentul naţional al partidului politic în cauză sau persoana autorizată de un astfel de agent naţional care acţionează în limitele acestei autorizaţii sau

b. în numele unui candidat,  cu excepţia cazului în care persoana este agentul electoral al candidatului sau o persoană autorizată de acesta să acţioneze în limitele unei astfel de autorizaţii (pentru alte cheltuieli decât cheltuielile electorale prevăzute la art. 32.1.b.ii sau art.33.1.b.ii ca şi cheltuieli electorale efectuate de candidatul în cauză).
(2) Agentul naţional al unui partid politic sau agentul electoral al unui candidat se face vinovat de comiterea unei infracţiuni minore în cadrul unei alegeri, în cazul în care
a. direct sau prin intermediul unei alte persoane, efectuează cheltuieli mai mari decât suma relevantă calculată în conformitate cu art. 32 sau art.42 sau cu ordinul emis conform art. 33.1.b, după caz; sau
b. prin încălcarea art.34, plăteşte o factură referitoare la cheltuielile electorale sau
c. nu prezintă Comisiei pentru oficiile publice, în termenul prevăzut, declaraţia privind cheltuielile electorale sau declaraţia oficială prevăzută la art. 36; sau
d. prezintă Comisiei pentru oficiile publice o declaraţie privind cheltuielile electorale care, cu ştiinţa agentului, este falsă sau eronată sub aspect material; sau

e. nu respectă în orice alt mod prevederile art. 36.

(3) Persoana căreia îi sunt aplicabile dispoziţiile art. 31.7 se face vinovată de comiterea unei infracţiuni minore dacă, în cadrul unor alegeri,
a. nu notifică Comisiei pentru oficiile publice, în conformitate cu respectivul paragraf menţionat, intenţia de a efectua cheltuieli electorale;

b. nu prezintă Comisiei pentru oficiile publice, în termenul prevăzut, o declaraţie privind cheltuielile electorale sau o declaraţie oficială conform art. 36; sau

c. prezintă Comisiei pentru oficiile publice o declaraţie privind cheltueilile electorale care, cu bună ştiinţă, este falsă sau eronată sub aspect material; sau

d. nu respectă, în orice alt mod, prevederile art.36.

(4) O persoană se face vinovată de comiterea unei infracţiuni minore dacă publică într-un ziar, revistă sau altă publicaţie periodică care îi aparţine, un clip publicitar sau un anunţ referitor la alegere având ca scop promovarea sau opoziţia faţă de interesele unui partid politic sau candidat la o alegere la cererea oricărei alte persoane decât agentul naţional al unui partid politic sau a persoanei autorizate în scris de acest agent, sau candidatul la alegeri sau agentul electoral al unui astfel de candidat sau persoane autorizată în scris de un astfel de candidat sau agent, cu excepţia cazului în care acea persoană prezintă editurii în cauză certificatul emis de Comisia pentru Oficii publice prevăzută la secţiunea 31.10. 
(5) Dacă o persoană se face vinovată de comiterea unei infracţiuni minore prevăzute de prezentul articol, 
a. persoana este sancţionată cu amendă de cel mult 1.000 £;

b. pentru infracţiunile minore prevăzute la paragraful 2.d sau 3.c, persoana este sancţionată cu amendă de cel mult 20.000 £ sau, în funcţie de hotărârea judecătorească, la închisoare de cel mult 3 ani sau cu ambele (amendă şi închisoare) şi

c. dacă sancţiunea se aplică pentru nedepunerea în termenul legal a declaraţiei privind cheltuielile electorale prevăzută de art. 36, persoana se face vinovată comiterea unui delict în formă continuată şi, după un proces sumar, este sancţionată cu amendă de cel mult 100 £ pentru fiecare zi care urmează depăşirii termenului.
(…)” 
13. Italia

Bază legală

Legea nr.157/1999 privind finanţarea partidelor politice 

▪ Sancţiunea unei amenzi cuprinsă între 50.000 şi 500.000 € poate fi aplicată de Curtea de Conturi partidelor politice care nu au depus rapoartele financiare în termenul prevăzut de lege sau care au depăşit plafonul legal al cheltuielilor electorale.

- În maximum 45 de zile de la preluarea mandatului, reprezentanţii partidelor/formaţiunilor/listelor şi grupurilor de candidaţi care au participat la alegerile naţionale au obligaţia de a prezenta Preşedintelui  Camerei Deputaţilor sau al Senatului (după caz), un raport-bilanţ al tuturor contribuţiilor primite în campania electorală, al cheltuielilor electorale efectuate şi al surselor de finanţare. Preşedinţii celor două Camere transmit documentele Curţii de Conturi, care le supune verificării Consiliului de control al cheltuielilor electorale (comitet ad-hoc înfiinţat de Curtea de Conturi, format din 3 judecători ai Curţii, cu ocazia desfăşurării fiecărui tip de alegeri). 

- Anual, până la data de 31 iulie, reprezentantul legal/trezorierul partidului sau al formaţiunii politice are obligaţia de a prezenta Preşedintelui Camerei Deputaţilor, raportul financiar însoţit de raportul de activitate şi de o notă suplimentară. Raportul financiar trebuie să evidenţieze: sumele reprezentând contribuţiile şi rambursările electorale; cheltuielile efectuate în campania electorală; sumele repartizate filialelor politico-organizatorice ale partidului/formaţiunii din contribuţiile financiare primite în cadrul campaniei. La începutul sesiunii anuale, comitetul de auditori (alcătuit din 5 auditori oficiali numiţi cu aprobarea Preşedinţilor celor două Camere) verifică legalitatea raportului financiar, a raportului de activitate şi a notei suplimentare.
▪ Sancţiunea unei amenzi cuprinsă între 25.000 şi 100.000 € poate fi aplicată candidaţilor aleşi care nu depun rapoartele financiare în termenul prevăzut de lege. În cazul neachitării amenzii aplicate, mandatul parlamentar poate fi anulat de către Camera Deputaţilor sau Senat (după caz).

După încheierea alegerilor,  fiecare candidat - ales sau nu -, în calitate de responsabil unic pentru cheltuielile electorale efectuate, trebuie să trimită Colegiului Regional de Garanţie Electorală
 următoarele documente: declaraţia privind cheltuielile şi obligaţiile asumate pentru propaganda electorală; declaraţia privind contribuţiile cu o valoare de peste 20.000 € (indiferent de natura acestora); declaraţia, contrasemnată de agentul electoral, de certificare a veridicităţii datelor referitoare la finanţarea campaniei şi a cheltuielilor electorale efectuate (declaraţia conţine datele de identificare ale persoanelor care au contribuit cu bani/servicii de peste 20.000 €, precum şi toate contribuţiile, indiferent de valoare, provenind de la diverse persoane/entităţi); extrasele de cont (bancar sau poştal). 

14. Letonia

Bază legală

Legea privind finanţarea partidelor politice 

Încălcarea dispoziţiilor legale privind finanţarea partidelor politice atrage impunerea de sancţiuni administrative – a căror aplicare intră în competenţa directorului Oficiului pentru prevenirea şi combaterea corupţiei – şi sancţiuni penale – a căror aplicare intră în competenţa organelor judiciare.

Conform Legii privind finanţarea partidelor politice şi a Codului delictelor administrative, sancţiunile administrative sunt aplicabile organizaţiilor politice ca şi persoane juridice. Face excepţie cazul finanţării prin intermediari în care răspund administrativ atât persoanele fizice implicate în intermediere cât şi persoane care utilizează intermedierea.
Sancţiunile penale pentru infracţiunile comise în finanţarea partidelor politice se aplică atât persoanelor fizice, cât şi organizaţiilor politice (ca entităţi legale).

Sancţiuni reglementate de Codul contravenţiilor administrative

Codul prevede sancţiunea unei amenzi cuprinse între 250 şi 10.000 lati (≈ 73-2.900 €) pentru partidul politic care: 

▪ nu depune, în termenul prevăzut de lege, raportul anual/declaraţia privind activităţile financiare/notificarea referitoare la cheltuielile electorale planificate; în documentele menţionate nu prezintă informaţiile cerute de lege/prezintă date eronate/incorecte;

▪ depăşeşte limitele valorii cotizaţiei, ale taxei de intrare şi ale donaţiilor;

▪ depăşeşte plafonul legal al donaţiilor sau nu respectă normele privind declararea informaţiilor referitoare la donaţii;
▪ nu respectă restricţiile legale privind acceptarea donaţiilor, acceptă donaţii prin intermediul unui terţ sau acordă împrumuturi/garanţăă;

▪ acceptă donaţii anonime;

▪ depăşeşte plafonul cheltuielilor pre-electorale;

▪ nu respectă normele de contabilitate.

(art.16634 – Încălcarea normelor de finanţare a organizaţiilor politice)
Sancţiuni administrative reglementate de Legea privind finanţarea partidelor politice
▪ Obligaţia organizaţiei politice de a returna donatorului, în termen de 30 de zile de la primirea notificării deciziei adoptate în acest sens de Oficiul pentru prevenirea şi combaterea corupţiei, donaţiile acceptate (contribuţii în bani sau proprietăţi) prin încălcarea dispoziţiilor art.2.3 (venituri din care persoanele fizice pot face donaţii), art.4.1 (persoanele fizice care pot face donaţii) şi art.6.1 (interzicerea efectuării de donaţii prin intermediari sau de către persoane care şi-au pierdut drepturile electorale). În cazul neîndeplinirii acestei obligaţii, Oficiul pentru prevenirea şi combaterea corupţiei impune organizaţiei politice în cauză obligaţia transferării către bugetul statului, în termen de 30 de zile, a contribuţiilor financiare ilegal acceptate/transferării în proprietatea statului a activelor imobiliare ilegal acceptate. (art.10, paragraf 11)
▪ Obligaţia organizaţiei politice de a transfera la bugetul statului/în proprietatea statului activele financiare/imobiliare ilegal acceptate prin încălcarea dispoziţiilor referitoare la: sursele de finanţare (art.2.1); plafonul contribuţiilor anuale făcute de o persoană fizică (art.3.1); plafonul donaţiilor anuale făcute de o persoană fizică (art.4.2); obligaţia virării în contul bancar al partidului politic a contribuţiilor financiare mai mari de 100 lati (≈142 €) (art.6.2); interdicţia finanţării prin intermediari (art.6.3); interdicţia aplicată partidelor politice de a contracta împrumuturi (6.5); interdicţia aplicată partidelor politice de a acorda împrumuturi/de a garanta împrumuturi (art.6.6); interzicerea donaţiilor anonime (art.7.1) şi obligaţia transferării la bugetul statului a  donaţiilor anonime acceptate (7.3). (art.10, paragraf  2)
▪ Obligaţia organizaţiei politice de a vira la bugetul statului o sumă a cărei valoare reprezintă de 9 ori valoarea sumei cu care a depăşit plafonul legal al cheltuielilor electorale, prin nerespectarea dispoziţiilor legale privind restricţiile aplicabile cheltuielilor electorale (art.8.4). (art.10, paragraf 21)
▪ Avertismentul transmis de Oficiul pentru prevenirea şi combaterea corupţiei organizaţiei politice care, în mod repetat, a încălcat obligaţia de depunere a declaraţiei privind veniturile şi cheltuielile electorale, a raportului financiar anual sau a raportului anual. (art.10, paragraf 4)
▪ Suspendarea, de către tribunal, la solicitarea Oficiului pentru prevenirea şi combaterea corupţiei, a activităţii organizaţiei politice care a încălcat obligaţiile prevăzute la articolul 10, paragrafele 11, 21 şi 3.
▪ Dizolvarea, de către tribunal, la solicitarea Oficiului pentru prevenirea şi combaterea corupţiei, a organizaţiei politice care nu respectă hotărârea judecătorească de suspendare a activităţii sau care nu întreprinde măsurile dispuse pentru respectarea dispoziţiilor legale încălcate. (art.10.6)
Sancţiuni prevăzute de Codul penal

▪ Au aplicabilitate prevederile Codului penal referitoare la infracţiuni grave în domeniul contabilităţii şi al falsificării documentelor. 
▪ Sancţiunea penală a privării de libertate pe o perioadă de maximum 2 ani, a arestării pe o perioadă scurtă (între 3 zile şi 6 luni), a executării de servicii în folosul comunităţii sau a unei amenzi cu o valoare cuprinsă între valoarea a 30 şi 200 salarii lunare minime se aplică în cazul finanţării unei organizaţii politice prin intermediari. (art.2882 – Finanţarea organizaţiilor politice prin intermediari)
Coding instructions Note all types of sanctions that may be applied in case of offences related to political party or campaign finance. Multiple alternatives can be given.

If a political party, candidate or other actor (such as party officials, donors or party/candidate auditors) may be given a fine or other financial penalty, code “FINE”.

If a candidate or other actor (such as party officials, donors or party/candidate auditors) may be given a prison sentence, code “PRISON”.

If a political party or candidate has to return amounts received against the rules, or forward the amount (or a multiple of the amount) to someone else, such as the EMB, code “FORFEITURE”).

If there are offences or infractions relating to political party finance which can lead to direct public funding being withheld/reduced/stopped or demanded in return, code “LOSS OF PUBLIC FUNDING”

If a political party may be deregistered for offences relating to political finance, code “DEREGISTRATION OF PARTY”.

If a candidate may lose her/his nomination to stand for election for offences relating to political finance, code “LOSS OF NOMINATION OF CANDIDATE”.

If a person may lose the right to vote and to be elected or in cases of ineligibility for certain employment or a general suspension of political rights code “LOSS OF POLITICAL RIGHTS”. Note that for cases where a person already has been nominated, the code “loss of nomination of candidate” should be used. 

If it is stated that a person who has won an elected position may be deprived of it code “LOSS OF ELECTED OFFICE”.

If it is stated that a political party may temporarily be banned either from participating in elections or more generally from carrying out political party activities code “SUSPENSION OF POLITICAL PARTY”.

If there are other types of sanctions apart from those noted above, code “OTHER”. If so, you must give details in an external comment.

If there are no provisions for sanctions regarding breaches of political finance regulations, code “NONE”.

If there are no regulations whatsoever relating to political finance (and so there cannot be any sanctions), code “NA”.

If you judge that there may likely be regulations you have not been able to access about this issue, code “ND”. 

Legea privind finanţarea partidelor politice

“Art.10. Răspunderea pentru nerespectarea prevederilor prezentei legi
(1) Răspunde administrativ, în conformitate cu procedurile prevăzute de lege, organizaţia politică (partidul) care nu depune, în termenul prevăzut de lege,  raportul anual sau declaraţia privind cheltuielile electorale planificate sau dacă aceste documente nu conţin informaţiile cerute de lege sau conţin informaţii false sau dacă sunt încălcate prevederile art.2.1, art.3.1 şi 3.2, ale art.4.2 şi 4.3, art.6.2, art.6.5 şi art.6.6, ale art.7, paragrafele 1  şi 3, ale art.84  şi art.91 din prezenta lege.
(11) În cazul în care Oficiul pentru prevenirea şi combaterea corupţiei constată încălcarea art.2.3, art.4.1 şi art.6.1 din prezenta lege, şeful Oficiului are sarcina de a obliga organizaţia politică în cauză să returneze donatorului, în termen de 30 de zile, suma/proprietatea primită ilegal. Dacă organizaţia politică nu returnează donatorului suma/proprietatea primită ilegal în termen de 30 de zile de la data notificării deciziei, şeful Oficiului pentru prevenirea şi combaterea corupţiei are sarcina de a obliga organizaţia politică în cauză să transfere la bugetul statului activele financiare primite ilegal şi să transfere în proprietatea statului activele imobiliare ilegal acceptate, în termen de 30 de zile. La cererea motivată a organizaţiei politice în cauză, şeful Oficiului pentru prevenirea şi combaterea corupţiei poate reeşalona plata activelor financiare sau poate prelungi perioada de returnare a activelor financiare pe o perioadă de maximum 90 de zile.
(2) Dacă Oficiul pentru prevenirea şi combaterea corupţiei constată că au fost încălcate dispoziţiile art.2.1, art.3.1, art.4.2, art.6.2, art.6.3, art.6.5, art.6.6,  art.7.1 şi art.7.3, şeful Oficiului pentru prevenirea şi combaterea corupţiei are sarcina de a oblige organizaţia politică în cauză să includă în bugetul statului, în termen de 30 de zile, activele financiare ilegal acceptate şi să transfere în proprietatea statului activele imobiliare ilegal acceptate, conform procedurilor stabilite de Cabinet. La cererea motivată a organizaţiei politice în cauză, şeful Oficiului pentru prevenirea şi combaterea corupţiei poate reeşalona plata activelor financiare sau poate prelungi perioada de returnare a activelor financiare pe o perioadă de maximum 90 de zile.
(21 ) În cazul în care Oficiul pentru prevenirea şi combaterea corupţiei constată că au fost încălcate prevederile art.8.4 din prezenta lege, şeful Oficiului are sarcina de a obliga organizaţia politică în cauză să includă în bugetul statului, în termen de 30 de zile, active financiare având o valoare care reprezintă de 9 ori suma depăşită a cheltuielilor preelectorale. La cererea motivată a organizaţiei politice în cauză, şeful Oficiului pentru prevenirea şi combaterea corupţiei poate reeşalona plata activelor financiare sau poate prelungi perioada de returnare a activelor financiare pe o perioadă de maximum 90 de zile.

(3) În cazul în care Oficiul pentru prevenirea şi combaterea corupţiei identifică primirea unei donaţii care nu a fost declarată în raportul anual al organizaţiei politice şi în informarea privind donaţiile acceptate, şeful Oficiului are sarcina de a obliga organizaţia politică în cauză să includă în bugetul de stat, în termen de 30 de zile, activele financiare dobândite ilegal şi să transfere în proprietatea statului activele imobiliare ilegal acceptate, conform procedurilor stabilite de Cabinet. La cererea motivată a organizaţiei politice în cauză, şeful Oficiului pentru prevenirea şi combaterea corupţiei poate reeşalona plata activelor financiare sau poate prelungi perioada de returnare a activelor financiare pe o perioadă de maximum 90 de zile.

(4) În cazul în care Oficiul pentru prevenirea şi combaterea corupţiei constată că o organizaţie politică a încălcat în mod repetat obligaţia de prezentare a declaraţiilor prevăzute la art.82 şi art.85 din prezenta lege sau a raportului anual, şeful Oficiului are obligaţia de a trimite Consiliului organizaţiei politice în cauză, în termen de 2 săptămâni, o avertizare scrisă.

(5) În cazul în care o organizaţie politică nu respectă obligaţiile prevăzute la paragrafele 11, 21 şi 3 ale prezentului articol, în termenul stabilit de Oficiul pentru prevenirea şi combaterea corupţiei sau dacă, în termen de o lună de la primirea avertizării, nu prezintă declaraţia privind veniturile şi cheltuielile electorale sau raportul anual prevăzut de prezenta lege, şeful Oficiului are obligaţia de a iniţia suspendarea activităţii organizaţiei politice în cauză, pe cale judecătorească.

(6) În cazul în care o organizaţie politică nu respectă hotărârea judecătorească de suspendare a activităţii sau nu împiedică încălcarea legii în perioada stabilită de tribunal, şeful Oficiului pentru prevenirea şi combaterea corupţiei are obligaţia de a iniţia dizolvarea organizaţiei politice în cauză, pe cale judecătorească.
(…)”
15. Lituania

Bază legală

Legea privind finanţarea şi controlul finanţării partidelor politice şi al campaniilor electorale 

Sancţiuni prevăzute de Legea privind finanţarea partidelor politice

▪ Tribunalul poate dispune:

- suspendarea temporară a membrilor organelor de conducere ale unui partid politic;

- obligarea unui partidului politic de a desfăşura sau de a nu desfăşura anumite acţiuni

-dizolvarea partidului politic 
în cazul în care se dovedeşte faptul că partidul politic în cauză a desfăşurat acţiuni necorespunzătoare.

Sunt considerate acţiuni necorespunzătoare: folosirea în scopuri politice a fondurilor primite din surse ilegale de finanţare; încheierea de acorduri de finanţare a campaniei electorale prin încălcarea prevederilor Legii privind finanţarea partidelor politice.

▪ Comisia Electorală Centrală poate aplica sancţiuni cu impact asupra subvenţiei publice alocate partidelor politice, în cazul încălcării grave, de către acestea, a dispoziţiilor Legii privind finanţarea partidelor politice. Conform art.28 din lege, sunt considerate cazuri grave de încălcare a legii: nerespectarea regimului legal al donaţiilor; încheierea ilegală de acorduri de finanţare a campaniei electorale; prezentarea în rapoartele/declaraţiile financiare de date false; utilizarea subvenţiilor publice în alte scopuri decât cele prevăzute de lege; depăşirea plafonului legal al cheltuielilor electorale.
Sancţiuni prevăzute de Codul contravenţiilor administrative
▪ Conform dispoziţiilor art.207-10 (Încălcarea procedurii de finanţare a campaniilor electorale), sancţiunea amenzii cuprinse între 29 şi 5.792 € se aplică în cazul nerespectării dispoziţiilor legale referitoare la finanţarea partidelor politice şi a campaniilor electorale:
- agentul financiar electoral, preşedintele unui partid politic sau candidatul electoral care nu respectă regimul juridic al donaţiilor făcute în campania electorală  se sancţionează cu amendă cuprinsă între 20 şi 869 €;

- agentul financiar electoral sau candidatul electoral care nu respectă regimul juridic al cheltuielilor electorale se sancţionează cu amendă cuprinsă între 579 şi 2.896 €;
- în caz de recidivă, persoana deja sancţionată cu una din amenzile menţionate este pedepsită cu o amendă cuprinsă între 869 şi  4.344 €;

- preşedintele unui partid politic/persoana care acceptă donaţii şi îşi asumă obligaţii asupra proprietăţii pentru cheltuielile electorale fără a înregistra  candidatul electoral independent se sancţionează cu amendă cuprinsă între 579 şi 5.792 €;
- pentru orice alte încălcării ale procedurii de finanţare a campaniilor electorale, agentul financiar electoral, preşedintele partidului politic sau candidatul electoral se sancţionează cu amendă cuprinsă între 29 şi 1.448 €.

▪ Alte sancţiuni cu caracter general reglementate de dispoziţiile Codului:

- amenda cuprinsă între 29 şi 1.158 €, pentru încălcarea normelor contabile (art.173-1);

- avertismentul sau amenda cuprinsă între 58 şi 1.158 €, pentru încălcarea dispoziţiilor referitoare la depunerea declaraţiilor/documentelor privind veniturile, proprietăţile, profitul, taxa de organizare şi a celor privind evaziunea fiscală (art.172-2);

- amenda cuprinsă între 14 şi 579 €, pentru neîndeplinirea instrucţiunilor reprezentanţilor Inspectoratului fiscal de stat/altor funcţionari cu competenţă în domeniu (art.172-3).
Sancţiuni prevăzute de Codul penal
▪ Sancţiunea retragerii dreptului de a presta o anumită activitate/de a deţine o anumită funcţie, a amenzii, a luării în custorie sau a închisorii de maximum 2 ani se aplică pentru prezentarea denaturată a activităţilor unei întreprinderi. (art.205)

▪ Sancţiunea retragerii dreptului de a presta o anumită activitate/de a deţine o anumită funcţie, a amenzii, a luării în custorie sau a închisorii de maximum 3 ani se aplică pentru fals în declaraţiile privind venitul, profitul sau proprietatea. (art.220)

▪ Sancţiunea amenzii, luării în custodies au a închisorii de maximum 4 ani se aplică în cazul fraudelor în domeniul contabil. (art.222)

▪ Sancţiunea retragerii dreptului de a presta o anumită activitate/de a deţine o anumită funcţie, a amenzii, a luării în custorie sau a închisorii de maximum 2 ani se aplică pentru neglijenţă în domeniul contabil. (art.223)
Legea privind finanţarea partidelor politice

“Capitolul VI – Răspunderea

Art.27 – Investigarea activităţilor unui partid politic

1. Investigarea activităţilor unui partid politic se desfăşoară în conformitate cu prevederile Capitolului X din Cartea a II-a a Codului Civil, aplicabile în măsura în care investigarea activităţilor unui partid politic nu este altfel reglementată de prezenta lege.

2. Procurorul are dreptul de a solicita tribunalului desemnarea unor experţi care să cerceteze dacă un partid politic, organele de conducere sau membrii acestuia, candidaţii electorali au desfăşura acţiuni corespunzătoare.

3. Sunt considerate necorespunzătoare următoarele acţiuni ale unui partid politic:
(1) partidul politic decide să folosească fonduri primite din surse ilegale de finanţare, pentru desfăşurarea de activităţi politice;
(2) partidul politic, organele de conducere sau membrii acestuia încheie acorduri de finanţare a campaniei electorale prin încălcarea cerinţelor prevăzute de prezenta lege. 
4. Dacă se stabileşte că activităţile unui partid politic sunt necorespunzătoare, tribunalul poate aplica una din următoarele măsuri:

(1) suspendarea temporară din activitate a membrilor organelor de conducere ale partidului politic;

(2) obligarea partidului politic, a organelor de conducere sau membrilor acestuia de a desfăşura sau de a nu desfăşura anumite acţiuni;

(3) dizolvarea partidului politic.

Art.28 – Încălcări grave ale prezentei legi

1. Sunt considerate încălcări grave ale prezentei legi;
(1) finanţarea unui candidat electoral cu donaţiile ilegale prevăzute la art.11 din prezenta lege;
(2) deciziile candidaţilor de a utiliza, pentru campaniile electorale, donaţiile primite de la persoane care nu au dreptul de a finanţa campanii electorale sau din surse ilegale de finanţare a campaniilor electorale;

(3) încheierea, de către candidat, a unor acorduri de finanţare a campaniei electorale, prin încălcarea cerinţelor prevăzute de prezenta lege;

(4)  prezentarea, cu bună ştiinţă, de date false în setul de declaraţii financiare ale partidului politic sau în declaraţia privind finanţarea unei campanii electorale;

(5) utilizarea subvenţiilor publice în alte scopuri decât cele prevăzute în prezenta lege;

(6) depăşirea cu 10% sau peste 10% a plafonului maxim stabilit pentru cheltuielile electorale;
(7) depăşirea cheltuielilor pentru publicitatea electorală nedeclarată efectuate de un candidat cu 10% sau cu peste 10% din plafonul maxim stabilit pentru cheltuielile electorale;
(8) pierderea documentelor cu caracter confidenţial, desfăşurarea de activităţi care să facă imposibilă stabilirea corectitudinii setului de declaraţii financiare ale unui partid politic sau a raportului de campanie electorală a unui candidat;
(9) distribuirea clandestină de materiale de propagandă electorală, în cazul în care cheltuielile aferente acesteia reprezintă 10% sau peste 10% din plafonul maxim stabilit pentru cheltuielile electorale;

(10) distribuirea de materiale de propagandă electorală prin intermediul unor companii străine de radioteleviziune, fără a se respecta cerinţele privind propaganda electorală prevăzute în prezenta lege;

(11) depăşirea cheltuielilor prevăzute la paragraful 2 al articolului 19 din prezenta lege, efectuate pentru clipurile video electorale în timpul campaniei electorale.
2. Comisia Electorală Centrală decide în ce priveşte stabilirea încălcării grave a prezentei legi de către un partid politic sau de un candidat.

3. Partidele politice sau candidaţii au dreptul de a introduce recurs la Tribunalul Suprem Administrativ al Lituaniei împotriva deciziei adoptate prevăzute la paragraful 2 al prezentului articol, în termen de 14 zile de la adoptarea deciziei.”
16. Luxemburg
Bază legală
Legea din 21 decembrie 2007 privind reglementarea finanţării partidelor politice (cu modificările ulterioare)

Sancţiuni prevăzute de Legea privind reglementarea finanţării partidelor politice

▪ Sancţiunea suspendării subvenţiei publice până la rezolvarea situaţiei se aplică partidului politic care nu a prezentat instituţiilor abilitate (Primul-ministru, Preşedintele Camerei Deputaţilor), statutele partidului, lista conducătorilor partidului, lista donatorilor şi a donaţiilor de peste 250 €, precum şi conturile şi bilanţurile contabile prevăzute de lege sau care nu a prezentat Curţii de Conturi documentele solicitate de aceasta. (art.7, paragraf 1)
▪ Restituirea la bugetul statului a fondurilor financiare ilegal acceptate. În cazul în care partidul politic este sancţionat penal pentru furnizarea de informaţii false în documentele prezentate instituţiilor abilitate/nerespectarea obligaţiei de declarare a donaţiilor anuale/acceptarea de donaţii făcute de persoane juridice sau de donaţii anonime, suma returnată la bugetul statului este echivalentă cu triplul sumei ilicit acceptate. (art.7, paragraf 2)
Sancţiuni prevăzute de Codul penal (art.496-1, 496-2, 496-3)
▪ Furnizarea de informaţii false în scopul obţinerii/păstrării subvenţiei publice, precum şi utilizarea unei subvenţii în alte scopuri decât cele pentru care subvenţia a fost iniţial alocată se sancţionează cu închisoare de la o lună la 5 ani şi amendă cuprinsă între 251 şi 30.000 €.

▪ Acceptarea/păstrarea unei subvenţii publice necuvenite se sancţionează cu închisoare între 8 zile şi 2 ani şi amendă cuprinsă între 500 şi 5.000 €.
Legea din 21 decembrie 2007 privind reglementarea finanţării partidelor politice
„Art.6. Pentru a beneficia de finanţare publică, partidul politic trebuie să prezinte Primului-ministru, ministru de stat:

1. statutele, o listă a conducătorilor la nivelul naţional al partidului, precum şi orice modificare a statutelor şi a oricărei schimbări la nivelul conducerii partidului;

2. lista donatorilor şi a donaţiilor în conformitate cu art.9;
3. conturile şi bilanţurile prevăzute la art. 14.

Simultan, partidul politic transmite o copie a acestor documente, Preşedintelui Camerei Deputaţilor. Orice persoană interesată poate consulta aceste date la administraţia parlamentară. Conturile şi bilanţurile partidelor politice se publică pe site-ul Internet al Camerei Deputaţilor.

Art.7. Nerespectarea obligaţiilor prevăzute la articolul precedent antrenează suspendarea subvenţiei până la reglementarea situaţiei. În mod similar se procedează şi în cazul nerespectării obligaţiei prevăzute la art.15.

Fondurile financiare acceptate ilegal se restituie la Visteria statului. În cazul condamnării în baza art.17, partidul politic în cauză trebuie să restituie la Visteria statului triplul sumelor acceptate în mod ilicit.

Art.8. Au dreptul de a face donaţii partidelor politice şi filialelor acestora numai persoanele fizice. 
În sensul prezentei legi, prin donaţie făcută unui partid politic se înţelege orice act voluntar făcut pentru a acorda unui partid un avantaj precis de natură economică şi evaluabil în numerar.

Sunt interzise donaţiile făcute de o persoană juridică. De asemenea, sunt interzise donaţiile făcute de asociaţii, grupări sau organisme fără personalitate juridică.
Sunt interzise donaţiile anonime.

Art.9. Identitatea persoanelor fizice care, sub orice formă, fac donaţii către partidele politice şi filialelor acestora, este înregistrată de către beneficiar.

Indiferent de autonomia sa statutară, orice filială a unui partid are obligaţia de a declara organului naţional competent donatorii şi donaţiile acceptate. 

Partidele politice întocmesc o listă a donatorilor cu indicarea donaţiilor în numerar şi evaluarea donaţiilor în natură care depăşesc 250 €. Lista donaţiilor anuale în numerar şi în natură care depăşesc 250 € se prezintă, anual, împreună cu conturile şi bilanţurile partidului, Primului-ministru, ministru de stat şi, conform art.6, în copie, Preşedintelui Camerei Deputaţilor.
Art.10. Contribuţiile pe care mandatarii le fac personal partidului lor politic sau filialelor acestora pe baza remuneraţiilor sau indemnizaţiilor primite în calitatea de mandatari politici nu sunt considerate ca donaţii cu condiţia de a nu depăşi sumele stabilite în regulamentele interne de partidele politice sau de filialele acestora. Contribuţiile care depăşesc aceste sume sunt considerate ca donaţii.

Art.14. Conturile şi bilanţurile adoptate conform articolelor 11, 12 şi 13 se prezintă, în luna care urmează aprobării de către instanţa competentă a partidului politic, Primului-ministru, ministru de stat şi Preşedintelui Camerei Deputaţilor care le transmite, împreună cu lista donatorilor, Curţii de Conturi, pentru verificare şi control.

Art.15. Partidele politice au obligaţia de a comunica Curţii de Conturi orice document sau orice informaţie pe care aceasta o consideră necesară pentru a-şi îndeplini misiunea.

Art.17. Falsul în declaraţiile prevăzute la art.6, punctele 2 şi 3, şi încălcarea dispoziţiilor art.8 şi art.9.3 sunt pasibile de sancţiunile prevăzute la articolele 496-1, 496-2 şi 496-3 din Codul penal. Are aplicabilitate art.23, paragrafele 2 şi 3 din Codul de procedură penală.”
Coding instructions Note all types of sanctions that may be applied in case of offences related to political party or campaign finance. Multiple alternatives can be given.

If a political party, candidate or other actor (such as party officials, donors or party/candidate auditors) may be given a fine or other financial penalty, code “FINE”.

If a candidate or other actor (such as party officials, donors or party/candidate auditors) may be given a prison sentence, code “PRISON”.

If a political party or candidate has to return amounts received against the rules, or forward the amount (or a multiple of the amount) to someone else, such as the EMB, code “FORFEITURE”).

If there are offences or infractions relating to political party finance which can lead to direct public funding being withheld/reduced/stopped or demanded in return, code “LOSS OF PUBLIC FUNDING”

If a political party may be deregistered for offences relating to political finance, code “DEREGISTRATION OF PARTY”.

If a candidate may lose her/his nomination to stand for election for offences relating to political finance, code “LOSS OF NOMINATION OF CANDIDATE”.

If a person may lose the right to vote and to be elected or in cases of ineligibility for certain employment or a general suspension of political rights code “LOSS OF POLITICAL RIGHTS”. Note that for cases where a person already has been nominated, the code “loss of nomination of candidate” should be used. 

If it is stated that a person who has won an elected position may be deprived of it code “LOSS OF ELECTED OFFICE”.

If it is stated that a political party may temporarily be banned either from participating in elections or more generally from carrying out political party activities code “SUSPENSION OF POLITICAL PARTY”.

If there are other types of sanctions apart from those noted above, code “OTHER”. If so, you must give details in an external comment.

If there are no provisions for sanctions regarding breaches of political finance regulations, code “NONE”.

If there are no regulations whatsoever relating to political finance (and so there cannot be any sanctions), code “NA”.

If you judge that there may likely be regulations you have not been able to access about this issue, code “ND”. 

17. Malta
Nu sunt prevăzute sancţiuni privind finanţarea partidelor politice, dar sunt prevăzute sancţiuni pentru finanţarea candidaţilor.

18. Marea Britanie
Bază legală

Legea din 2009 privind partidele politice şi alegerile 

Sancţiuni civile prevăzute de Legea din 2009 privind partidele politice şi alegerile
▪ Sancţiunea financiară fixă: amendă de 200 £ pentru fapte minore de nerespectare a condiţiilor/cerinţelor Legii din 2000 privind  alegerile partidelor politice şi referendumurile: nedepunerea la termen a declaraţiilor financiare; nedepunerea la termen a rapoartelor privind donaţiile; nedepunerea la termen a rapoartelor privind tranzacţiile încheiate; nedepunerea rapoartelor privind cheltuielile electorale şi a rapoartelor auditorilor. Amenda se aplică după emiterea avertismentului iniţial şi final. (Amenda creşte dacă nu se achită în termen de 28 de zile.)

▪ Sancţiunea financiară variabilă: se aplică se sine stătător sau împreună cu o notă de avertizare pentru respectarea sau restabilirea legalităţii:
- amendă cuprinsă între 250-5.000 £ pentru contravenţiile şi infracţiunile care pot fi judecate de tribunal (amenda creşte dacă nu se achită în termen de 28 de zile);
- amendă cuprinsă între 250-20.000 £ pentru infracţiunile aduse în faţa organelor jurisdicţionale. (Amenda creşte dacă nu se achită în termen de 28 de zile.)

▪ Avertismentul pentru respectarea legii (emis din iniţiativa Comisiei electorale în cazul existenţei unei suspiciuni): se aduce la cunoştinţă necesitatea întreprinderii de măsuri de stopare/prevenire a încălcării legii de către o persoană sau organizaţie. Poate fi folosit atât de sine stătător cât şi însoţit de o sancţiune financiară variabilă şi/sau avertisment de restabilire a legalităţii.

▪ Avertismentul pentru restabilirea legalităţii (emis din iniţiativa Comisiei electorale): se notifică acţiunile ce trebuie întreprinse pentru restabilirea situaţiei existente anterior comiterii contravenţiei. Poate fi folosit atât atât de sine stătător cât şi însoţit de o sancţiune financiară variabilă şi/sau un avertisment de respectare a legii.
▪ Avizul de interzicere a unei acţiuni: se interzice unei persoane/organizaţii desfăşurarea unei anumite activităţi până la aplicarea măsurilor prevăzute în aviz.
▪ Obligarea partidului politic/candidatului care a acceptat o donaţie ilegală la plata unei sume echivalente cu valoarea donaţiei. 

▪ Trimiterea în faţa instanţei a partidului politic care a refuzat plata amenzii sau returnarea voluntară a donaţiei ilegale acceptate.
Sancţiuni prevăzute de Legea din 2000 privind  alegerile partidelor politice şi referendumurile
Sunt calificate drept infracţiuni şi sancţionate cu amendă şi/sau închisoare următoarele fapte:

- acceptarea de către o persoană ineligibilă a calităţii de trezorier adjunct al unei partid politic; 
- efectuarea cheltuielilor electorale de către persoane neautorizate; 

- depăşirea plafonului legal al cheltuielilor electorale;

- neprezentarea, de către trezorierul partidului, a raportului financiar la Comisia Electorală.

19. Olanda

Bază legală

Legea din 1999  privind subvenţiile acordate partidelor politice 

▪ Legea privind subvenţiile acordate partidelor politice nu prevede un mecanism extins de sancţionare a încălcării dispoziţiilor sale. Singurele sancţiuni stipulate în lege sunt pierderea subvenţiei statului pe o perioadă cuprinsă între 1 şi 4 ani, dacă partidul se face vinovat de comiterea infracţiunilor de discriminare prevăzute de art.137,c-g sau de art.429.4 din Codul penal. 

▪ Infracţiunile de discriminare prevăzute de Codul penal sunt:

- insultarea unui grup de oameni pe motiv de rasă, religie, filozofie de viaţă, de hetero- sau homosexualitate sau de dizabilitate fizică, psihică sau intelectuală (art.137.c);

- incitarea la ură, discriminarea sau acţiunea violentă împotriva unor persoane pe motiv de rasă, religie sau filozofie de viaţă, gen, hetero- sau homosexualitate sau de dizabilitate fizică, psihică sau intelectuală (art.137.d);

- proferarea de insulte în spaţii publice, fără informare reală (art.137.e);
- sprijinirea activităţilor discriminatorii (art.137.f);

- discriminarea legată de practicarea unei profesii sau deţinerea unei funcţii (art.137.g);

- discriminarea în exercitarea unor funcţii oficiale (art.429-4).

Sancţiunile prevăzute pentru aceste infracţiuni pot fi închisoarea  - de maximum 2 ani pentru infracţiunea prevăzută de art.137 c) şi d); de 1 an pentru infracţiunea prevăzută de art.137 e) şi g); de 3 luni pentru infracţiunea prevăzută de art.137 f) – sau amenda de maximum 16.750 €.

Legea privind subvenţiile acordate partidelor politice
“Art.16

1. În cazul în care un partid politic este condamnat, în baza art.137 c, d, e, f sau g sau al articolului 429.4 din Codul penal, la o amendă necondiţionată, cererea de subvenţionare expiră legal pentru o perioadă calculată din ziua în care hotărârea a devenit irevocabilă.

Această perioadă este de:
a) 1 an, pentru o amendă este mai mică de 1.125 € ; 
b) 2 ani, pentru o amendă cuprinsă între 1.125 şi 2.250 €; 
c) 3 ani, pentru o amendă cuprinsă între 2.250 şi 3.375 €; 
d) 4 ani, pentru o amendă de peste 3.375 €. 
2. (…)”
20. Polonia

Bază legală

Legea din 1997 privind partidele politice 

▪ Sancţiunea retragerii subvenţiei publice pentru anul în care un partid politic nu a prezentat Comisiei Electorale de Stat raportul financiar privind subvenţiile publice primite şi modul de cheltuire a acestora sau raportul a fost respins de Comisie.
▪ Radierea din registru a partidului care nu depune, în termenul prevăzut de lege, raportul privind fondurile colectate (inclusiv împrumuturile bancare) şi cheltuielile electorale effectuate în anul anterior.
În cazul în care Comisia Electorală de Stat respinge acest raport, partidul politic în cauză pierde dreptul de a primi subvenţii în următorii 3 ani.

▪ Transferul la Trezoreria statului a veniturilor băneşti donate unui partid politic sau unui fond electoral prin nerespectarea prevederilor referitoare la sursele de finanţare din Legea privind partidele politice (art.24, punctele 3, 6 şi 8, art.25, art.36, punctele1 şi 3, art.36.a). 
Legea din 1997 privind partidele politice
“Art.24

(…)

3. Un partid politic nu poate desfăşura activităţi comerciale.
4. Un partid politic poate obţine venituri din activele proprii provenind din:

(1) dobânzi pentru sumele depuse în conturi bancare sau în depozite la termen;

(2) tranzacţionarea titlurilor de trezorerie;

(3) vânzarea activelor deţinute în proprietate;

(4) activităţile prevăzute la art.27. 
(…)

6. Un partid politic nu poate desfăşura acţiuni publice de colectare a fondurilor.
7. Un partid politic poate face împrumuturi bancare pentru realizarea scopurilor prevăzute în statut.
8. Un partid politic îşi poate ţine fondurile financiare numai în conturi bancare, cu excepţia prevăzută la art.26.a.

Art.25

1. Un partid politic poate accepta numai contribuţii financiare făcute de persoane fizice, în conformitate cu dispoziţiile paragrafului 2, ale art.24.4 şi 24.7, art.28.1 şi ale legilor privind alegerile pentru Seimul Republicii Polonia şi ale Senatului Republicii Polonia, precum şi pentru Parlamentul European referitoare la alocarea subvenţiilor.
2. Un partid politic nu poate accepta contribuţii financiare făcute de:

(1) persoane fizice care nu au reşedinţa în Republica Polonia, cu excepţia cetăţenilor polonezi cu reşedinţa în străinătate;

(2) străinii cu reşedinţa în Republica Polonia.

3. Prevederilor paragrafelor 1 şi 2 se aplică în mod corespunzător şi contribuţiilor în natură.

4. Suma totală a contribuţiilor făcute unui partid politic de o persoană fizică, cu excepţia cotizaţiei care, într-un an, nu poate depăşi echivalentul valorii salariului minim stabilit în conformitate cu reglementări separate (…), precum şi contribuţiile făcute la Fondul electoral al unui partid politic nu poate depăşi, într-un an, echivalentul valorii a 15 salarii minime stabilit în conformitate cu reglementări separate (…).
5. O singură contribuţie a cărei valoare depăşeşte valoarea salariului minim stabilit conform unor norme separate în ziua precedentă datei la care a fost făcută contribuţia, poate fi făcută pentru un partid politic numai prin cec, transfer bancar sau card.
Art.34.c

1. Un partid politic îşi pierde dreptul la subvenţia publică pe o perioadă de un an, dacă:

(1) nu depune declaraţia în termenul prevăzut la art.34.2 sau

(2) declaraţia este respinsă de Comisia Electorală de Stat sau

(3) Curtea Supremă respinge plângerea prevăzută la art.34.b.1.

2. Partidul politic pierde dreptul la subvenţie în anul calendaristic ce urmează anului în care a apărut unul din evenimentele/situaţiile prevăzute la paragraful 1.
Art.36

1. Fondurile colectate în Fondul electoral pot proveni numai din contribuţii făcute de partidul politic şi din donaţii, moşteniri şi testamente.

2. Abrogat

3. Fondurile din Fondul electoral se păstrează în cont bancar separat.

Art.36.a

1. Suma totală a contribuţiilor făcute, pe durata unui an, de o persoană fizică la Fondul electoral al unui partid politic nu poate depăşi valoarea a 15 salarii minime (…).
2. Dacă, într-un an, au loc mai multe alegeri sau referendumuri, suma totală a contribuţiilor făcute conform paragrafului 1, creşte până la valoarea a 25 de salarii minime (…). Prevederile primei propoziţii nu se aplică alegerilor parţiale la Senat, precum şi alegerilor parţiale, alegerilor repetate, alegerilor anticipate, precum şi noilor alegeri pentru organele decizionale ale locale, care se desfăşoară pe durata mandatului acestora.

3. Contribuţiile la Fondul electoral se pot face numai prin cec, transfer bancar sau card.

Art.38.c

1. În cazul în care un partid politic nu depune raportul în termenul limită specificat la art.38.1, Comisia Electorală de Stat solicită Tribunalului radierea din registru a partidului în cauză.
2. (…)
Art.38.d. 
În cazul în care Comisia Electorală de Stat respinge raportul sau în care plângerea depusă împotriva deciziei de respingere a raportului este respinsă de Curtea Supremă, partidul politic în cauză pierde dreptul de a primi subvenţii pentru următorii 3 ani eligibili. Perioada se calculează de la începutul trimestrului care urmează trimestrului în care raportul a fost respins sau în care plângerea a fost respinsă de Curtea Supremă.

Art.39.a

1. Contribuţiile băneşti făcute unui partid politic sau unui fond electoral care contravin prevederilor art.24.3, 24.6 şi 24.8, art.25, art.36.1 şi 36.3 sau art.36.a se varsă la Trezorerie.
2. Prevederile paragrafului 1 nu se aplică contribuţiilor financiare făcute unui partid politic sau fondului electoral care contravin prevederilor acestei legi care nu au fost acceptate de partid sau care au fost returnate donatorului în termen de cel mult 30 de zile de la data efectuării donaţiei.

3. În cazul în care contribuţia financiară a fost acceptată, epuizată sau pierdută, se returnează echivalentul acesteia. Acceptarea unei contribuţii financiare prin încălcarea prevederilor prezentei legi se atestă de Comisia Electorală de Stat în decizia asupra raportului privind sursele veniturilor colectate, inclusiv împrumuturile bancare şi condiţiile în care acestea au fost obţinute şi asupra cheltuirii fondului electoral în anul calendaristic precedent.

4. În termen de 60 de zile de la emiterea deciziei prevăzute la paragraful 3 de către Comisia Electorală de Stat, partidul politic poate returna, în mod voluntar, venitul financiar obţinut illegal, în contul oficiului fiscal competent teritorial. Dovada plăţii către Trezoreria statului se prezintă de către partidul politic Comisiei Electorale de Stat.

5. În cazul în care partidul refuză returnarea voluntară a sumei către Trezoreria statului în termenul prevăzut la paragraful 4, la cererea Comisiei Electorale de Stat, Ministerul Finanţelor Publice sesizează Tribunalul districtului Varşovia pentru a dispune returnarea sumei.
6. În mod corespunzător, procedurilor privind returnarea sumei acceptate li se aplică prevederile Codului de procedură civilă privind procedura nelitigioasă.”

21. Portugalia

Bază legală

Legea nr.19/2003 privind finanţarea partidelor politice şi a campaniilor electorale

Sancţiunile specifice privind încălcarea normelor privind finanţarea politică este reglementat de Legea 19/2003 privind finanţarea partidelor politice şi de Legea organică nr.2/2005 privind Autoritatea pentru conturi şi finanţare politică.
Sancţiuni prevăzute de Legea 19/2003 privind finanţarea partidelor politice
Sancţiuni penale

Sancţiunea închisorii de la 1 la 3 ani se aplică persoanelor care încalcă normele privind finanţarea partidelor politice şi a campaniilor electorale, respectiv:

- liderilor partidelor politice, persoanelor individuale şi directorilor corporaţiilor care participă personal la alocarea şi obţinerea de fonduri ilegale/care nu respectă prevederile legale referitoare la plafonul cheltuielilor electorale;

- agenţilor financiari, candidaţilor la alegerile prezidenţiale care nu respectă prevederile legale referitoare la plafonul cheltuielilor electorale sau care acceptă contribuţii financiare  ilegale. (art.28.2-28.4)

Aceste sancţiuni se aplică fără a se aduce atingere normelor generale privind responsabilitatea penală şi sunt impuse de tribunalele penale competente, conform procedurii penale. De asemenea, este posibilă şi confiscarea acestor venituri.
Sancţiuni administrative

Sancţiunea amenzii contravenţionale şi, după caz, a confiscării veniturilor ilegal obţinute, se aplică de Curtea Constituţională
, pentru nerespectarea prevederilor referitoare la finanţarea partidelor politice, cuprinse în Capitolul III din Legea 19/2003. Amenzile sunt cuprinse între 426 şi 170.400 €.
Cuantumul amenzii aplicate diferă în funcţie de contravenient şi de conţinutul obligaţiei încălcate. Astfel:
▪ Pentru nerespectarea obligaţiilor legale privind finanţarea (art.29):

- valoarea amenzii aplicate partidelor politice este echivalentă cu o sumă reprezentând între 10 şi 400 salarii minime garantate;

- valoarea amenzii aplicate liderilor partidelor politice este echivalentă cu o sumă reprezentând între 5 şi 200 salarii minime garantate;
- valoarea amenzii aplicate persoanelor fizice este echivalentă cu o sumă reprezentând între 5 şi 200 salarii minime garantate;

- valoarea amenzii aplicate persoanelor juridice este echivalentă cu o sumă cuprinsă între minimum dublul donaţiei interzise făcute şi o sumă reprezentând de 5 ori valoarea acesteia;  
- valoarea amenzii aplicate directorilor/managerilor din cadrul persoanelor juridice echivalentă cu o sumă reprezentând între 5 şi 200 salarii minime garantate.

▪ Pentru nerespectarea dispoziţiilor referitoare la colectarea veniturilor/efectuarea cheltuielilor electorale (art.30):

- valoarea amenzii aplicate partidelor politice este echivalentă cu o sumă reprezentând între 20 şi 400 salarii minime garantate;

- valoarea amenzii aplicate persoanelor fizice este echivalentă cu o sumă reprezentând între 10 şi 50 salarii minime garantate;

- valoarea amenzii aplicate persoanelor juridice este echivalentă cu o sumă cuprinsă între triplul donaţiei interzise făcute şi o sumă reprezentând de 6 ori valoarea acesteia;  

- valoarea amenzii aplicate directorilor/managerilor din cadrul persoanelor juridice este echivalentă cu o sumă reprezentând între 10 şi 200 salarii minime garantate.

▪ Pentru nerespectarea obligaţiei de depunere a situaţiei defalcate a veniturilor şi cheltuielilor (art.31):
- valoarea amenzii aplicate agenţilor financiari, candidaţilor la alegerile prezidenţiale, primului candidat aflat pe lista grupurilor de alegători este echivalentă cu o sumă reprezentând între 1 şi 80 salarii minime garantate;

- valoarea amenzii aplicate partidelor politice este echivalentă cu o sumă reprezentând între 10 şi 200 salarii minime garantate.

▪ Pentru nerespectarea obligaţiei de depunere a conturilor electorale (art.32):

- valoarea amenzii aplicate agenţilor financiari, candidaţilor la alegerile prezidenţiale, primului candidat aflat pe lista grupurilor de alegători este echivalentă cu o sumă reprezentând între 5 şi 80 salarii minime garantate;
- valoarea amenzii aplicate partidelor politice este echivalentă cu o sumă reprezentând între 15 şi 200 salarii minime garantate.

▪ Pentru nerespectarea obligaţiilor referitoare la depunerea raportului financiar anual (art.26) şi a bilanţurilor contabile electorale (art.27), sancţiunea amenzii poate fi însoţită şi de sancţiunea retragerii subvenţiei publice până la data îndeplinirii acestei cerinţe.

Sancţiuni prevăzute de Legea organică nr.2/2005 privind Autoritatea pentru conturi şi finanţare politică

- Autoritatea pentru conturi şi finanţare politică poate aplica sancţiunea amenzii partidelor politice, agenţilor financiari, candidaţilor prezidenţiali, candidaţilor aflaţi pe primul loc pe listele prezentate de grupuri de alegători care nu respectă cerinţele de comunicare şi cooperare cu această entitate. (art.47)

Pentru persoanele fizice, amenzile sunt cuprinse între 853 şi 13.623 €, iar pentru persoanele juridice, între 2.556 şi 40.896 €.
Legea nr.19/2003 privind finanţarea partidelor politice şi a campaniilor electorale
Art.28 – Sancţiuni

1. Fără a aduce atingere răspunderii civile sau penale care poate apărea în condiţiile generale ale legii, persoanele care încalcă normele privind finanţarea partidelor politice şi a campaniilor electorale stabilite în Capitolele II şi III din prezenta lege sunt sancţionate în conformitate cu următoarele articole şi paragrafe.

2. Liderii partidelor politice, persoanele individuale şi directorii companiilor care participă personal la alocarea şi obţinerea de fonduri ilegale/interzise se pedepsesc cu închisoare de la 1 la 3 ani.

3. Agenţii financiari, candidaţii la alegerile prezidenţiale sau primul candidat de pe listele propuse de grupurile de alegători care nu respectă plafonul cheltuielilor electorale stabilit la art.20 sau care obţin venituri pentru campanie care sunt interzise sau obţin astfel de venituri într-o modalitate interzisă de prezenta lege se pedepsesc cu închisoare de la 1 la 3 ani.

4. Liderii partidelor politice, persoanele individuale şi directorii corporaţiilor care participă personal la comiterea infracţiunii prevăzute la paragraful precedent sunt sancţionaţi cu aceeaşi pedeapsă.

Art.29 – Neîndeplinirea obligaţiilor legale privind finanţarea

1. Partidele politice care nu îndeplinesc obligaţiile prevăzute la Capitolul II se sancţionează cu o amendă a cărei valoare echivalează cu o sumă reprezentând cel puţin valoarea a 10 salarii lunare minime garantate (index de sprijin social) şi cel mult valoarea a 400 salarii lunare minime garantate; suplimentar, contribuţiile financiare acceptate ilegal se returnează statului.

2. Liderii partidelor politice care participă personal la comiterea delictului prevăzut la paragraful precedent se sancţionează cu o amendă a cărei valoare echivalează cu o sumă reprezentând cel puţin valoarea a 5 salarii lunare minime garantate şi cel mult valoarea a de 200 salarii lunare minime garantate.

3. Persoanele fizice care încalcă prevederile art. 4 şi art.5 se sancţionează cu o amendă a cărei valoare echivalează cu o sumă reprezentând cel puţin valoarea a 5 salarii lunare minime garantate şi cel mult valoarea a 200 salarii lunare minime garantate.

4. Persoanele juridice care încalcă prevederile Capitolului II se sancţionează cu o amendă a cărei valoare echivalează cu o sumă reprezentând cel puţin dublul valorii donaţiei interzise şi cel mult o sumă reprezentând de 5 ori valoarea acesteia.

5. Directorii persoanelor juridice care participă personal la comiterea delictului prevăzut la paragraful precedent se sancţionează cu amendă a cărei valoare echivalează cu o sumă reprezentând cel puţin valoarea a 5 salarii lunare minime garantate şi cel mult valoarea a 200 salarii lunare minime garantate.

6. Nedepunerea conturilor în termenul prevăzut la art.26, paragraf 1 atrage suspendarea plăţii subvenţiei statului la care partidul are dreptul, până la data depunerii acestora.

Art.30 – Colectarea de venituri ilegale sau efectuarea de cheltuieli ilegale

1. Partidele politice care obţin, pentru campania electorală, venituri interzise de prezenta lege sau care nu respectă limitele cheltuielilor electorale prevăzute la art.20 se sancţionează cu amendă a cărei valoare echivalează cu o sumă reprezentând cel puţin valoarea a 20 salarii lunare minime garantate şi cel mult valoarea a 400 salarii lunare minime garantate.

2. Persoanele fizice care încalcă prevederile art.16 se sancţionează cu o amendă a cărei valoare echivalează cu o sumă reprezentând cel puţin valoarea a 10 salarii lunare minime garantate şi cel mult valoarea a 50 salarii lunare minime garantate.

3. Persoanele juridice care încalcă prevederile art.16 se sancţionează cu o amendă a cărei valoare echivalează cu o sumă reprezentând valoarea triplă a donaţiei interzise şi cel mult o sumă reprezentând de 6 ori valoarea acesteia. 
4. Directorii din cadrul persoanelor juridice care participă personal la comiterea delictului prevăzut la paragraful precedent se sancţionează cu o amendă a cărei valoare echivalează cu o sumă reprezentând cel puţin valoarea a 10 salarii minime lunare garantate şi cel mult valoarea a 200 salarii minime lunare garantate. 
Art.31 – Nedepunerea situaţiei defalcate a veniturilor şi cheltuielilor

1. Agenţii financiari, candidaţii la alegerile prezidenţiale, primul candidat de pe fiecare listă şi prima persoană care a făcut propunerea din grupurile de alegători care nu depun situaţia defalcată sau care nu depun documentul corespunzător privind veniturile şi cheltuielile electorale se sancţionează cu o amendă a cărei valoare echivalează cu o sumă reprezentând cel puţin valoarea unui salariu lunar minim garantat şi cel mult a 80 salarii lunare minime garantate.

2. Partidele politice care comit delictul prevăzut la paragraful precedent se sancţionează cu o amendă a cărei valoare echivalează cu o sumă reprezentând cel puţin valoarea a 10 salarii lunare minime garantate şi cel mult a 200 salarii lunare minime garantate.

Art.32 – Nedepunerea conturilor de campanie
1. Agenţii financiari, candidaţii la alegerile prezidenţiale, primul candidat de pe fiecare listă şi prima persoană care a făcut propunerea din grupurile de alegători care nu prezintă conturile electorale în termenul prevăzut la art.27 se sancţionează cu o amendă a cărei valoare echivalează cu o sumă reprezentând cel puţin valoarea a 5 salarii lunare minime garantate şi cel mult a 80 salarii lunare minime garantate. 

2. Partidele politice care comit delictul prevăzut la paragraful precedent se sancţionează cu o amendă a cărei valoare echivalează cu o sumă reprezentând cel puţin valoarea a 15 salarii lunare minime garantate şi cel mult a 200 salarii lunare minime garantate. 

3. Fără a aduce atingere prevederii de la paragraful precedent, nedepunerea de către un partid politic a conturilor atrage suspendarea plăţii subvenţiei publice la care acesta are dreptul, până în momentul depunerii acestora.”
22. Slovacia

Bază legală

Legea 85/2005 privind partidele politice şi mişcările politice 

Pentru nerespectarea obligaţiilor prevăzute de Legea 85/2005 privind partidele politice şi mişcările politice, partidele politice răspund administrativ. Legislaţia din Slovacia nu reglementează răspunderea penală a persoanelor juridice; în consecinţă, partidele politice nu răspund penal pentru infracţiunile comise în contextul finanţării partidului.

Sancţiuni prevăzute de Legea nr.85/2005 privind partidele politice şi mişcările politice
▪ Ministerul Finanţelor aplică sancţiunea amenzii de ≈ 3.000 € (100.000 coroane) partidului politic care nu depune/depune cu întârziere raportul intermediar/final privind fondurile electorale (în cadrul alegerilor parlamentare) sau care prezintă în acest raport date incomplete, necorectate în termen de 15 zile de la primirea notificării acestor deficienţe.

▪ Aceeaşi amendă administrativă de ≈ 3.000 € se aplică de Ministerul Finanţelor partidului politic care nu prezintă Consiliului Naţional raportul financiar anual.

În cazul în care un partid politic notificat în legătură cu erorile din raportul financiar anual nu le corectează în termenul prevăzut de lege, Ministerul Finanţelor poate suspenda subvenţionarea publică alocată acestuia, până la data înlăturării deficienţelor din raportul financiar. În cazul nerespectării termenului legal prevăzut pentru corectarea deficienţelor, Ministerul Finanţelor poate impune, suplimentar suspendării subvenţionării, o amendă administrativă de ≈ 3.000 €.
▪ Partidul politic care, în timpul campaniei electorale/al activităţii curente, acceptă o donaţie în bani/în natură ilegală, este sancţionat de Ministerul Finanţelor cu o amendă echivalentă cu dublul valorii donaţiei. 

▪ Sancţiunile amenzii şi a returnării totale sau parţiale, la bugetul de stat, a subvenţiilor publice pot fi impuse partidelor politice pentru folosirea ilegală a subvenţiilor publice.

Sancţiuni prevăzute de Legea nr.46/1999 privind alegerea Preşedintelui
▪ Ministerul Finanţelor poate aplica unui candidat prezidenţial care nu respectă obligaţia de a prezenta informaţiile privind veniturile şi cheltuielile electorale o amendă a maximum 60.000 €.
▪ În condiţiile prevăzute de lege, Ministerul Finanţelor poate aplica unui candidat prezidenţial care a depăşit plafonul de 120.000 € al cheltuielilor electorale, o amendă a cărei valoare reprezintă de 10 ori suma de depăşire a plafonului.
▪ Neprezentarea la Ministerul Finanţelor a informaţiilor privind sumele cheltuite de un candidat prezidenţial pentru propaganda electorală atrage aplicarea sancţiunii unei amenzi de 60.000 € pentru orice persoană juridică/fizică deţinătoare de mijloace media sau prestatoare de servicii de publicitate.

Legea nr.85/2005 privind partidele politice şi mişcările politice
“Art.31 – Infracţiuni administrative

1. Ministerul aplică o sancţiune de 100.000 coroane partidului care nu trimite Ministerului cererea de modificare a datei înscrierii în Registrul partidelor în perioada prevăzută la art.9.1, art.10.1 şi 11.1 sau cererea pentru înregistrarea de noi articole în Registrul partidelor în perioada prevăzută la art.12.2.

2. Ministerul Finanţelor aplică o amendă de:
a. 100.000 coroane, dacă partidul

- nu prezintă Ministerului Finanţelor raportul preliminar sau final în termenul prevăzut la art.21;

- nu prezintă Consiliului Naţional al Republicii Slovacia raportul anual prevăzut la art.30 sau

- nu remediază deficienţele identificate, în termenul prevăzut la art.21.7 sau 30.5.

b. dublul sumei provenită din contribuţii sau alte beneficii în natură, dacă partidul a acceptat o contribuţie în bani sau orice alt beneficiu în natură prin încălcarea prevederilor prezentei legi.

3. Sancţiunile prevăzute la paragrafele 1 şi 2 pot fi aplicate în termen de un an de la data la care Ministerul Finanţelor a intrat în posesia informaţiilor referitoare la încălcarea legii şi de maximum 3 ani de la data comiterii încălcării legii.”
23. Slovenia

Bază legală
Legea privind partidele politice 

▪ Sancţiunea unei amenzi cuprinse între 4.150 şi 20.850 € se aplică oricărui partid care: nu transferă organizaţiilor de caritate veniturile excedentare obţinute conform legii
 din anul precedent/nu notifică acest act Adunării Naţionale; acceptă fonduri/alte active ilegale; nu depune în termenele prevăzute de lege raportul privind veniturile şi cheltuielile şi raportul privind situaţia subvenţiilor publice de care a beneficiat; acceptă contribuţii financiare a căror valoare depăşeşte plafonul legal.

Persoana din cadrul partidului care se face vinovată de comiterea uneia din aceste infracţiuni administrative este sancţionată cu o amendă cuprinsă între 350 şi 850 €.

▪  Sancţiunea unei amenzi cuprinse între 4.150 şi 20.850 € se aplică instituţiilor, organizaţiilor, companiilor şi autorităţilor care, prin încălcarea legii, finanţează un partid politic. Aceeaşi sancţiune se aplică şi persoanelor din cadrul acestora care se fac vinovate de comiterea faptei.

Legea privind partidele politice
“Art.28

O amendă cuprinsă între 4.150 şi 20.850 € se aplică oricărui partid politic care:

(…)

9. nu transferă veniturile excedentare organizaţiilor de caritate, în termen de 30 de zile de la adoptarea raportului financiar privind operaţiunile din anul precedent sau nu notifică un astfel de act Adunării Naţionale (art.21, paragraf 4);

10. obţine fonduri sau alte active din surse interzise (art.21 şi art.25);

11. nu îşi îndeplineşte obligaţiile în termenul stabilit, conform celor prevăzute la  art.24, paragrafele 1 şi 3 din prezenta lege;

12. în decursul unui an, acceptă, de la aceeaşi entitate legală, persoană fizică sau cetăţean privat, fonduri care depăşesc valoarea a 10 salarii medii lunare/angajat în Slovenia, salariu mediu lunar stabilit de Oficiul de Statistică al Republicii Slovenia pentru anul precedent (art.22, paragraf 3). 

O amendă cuprinsă între 350 şi 850 € se aplică şi persoanei responsabile din cadrul partidului care a comis una din infracţiunile prevăzute la paragraful precedent. 

Art.29

O amendă cuprinsă între 4.150 şi 20.850 € se aplică instituţiilor de drept public, organizaţiilor umanitare, comunităţilor religioase, întreprinderilor publice prevăzute în legea privind transparenţa relaţiilor financiare, companiilor comerciale în care statul sau comunităţile locale autonome deţin peste 25% din acţiuni, dacă finanţează un partid (art.25). 

Aceeaşi amendă se aplică şi persoanei responsabile din cadrul entităţii legale şi a persoanei responsabile din cadrul autorităţii statului sau a comunităţii locale autonome care a comis una din infracţiunile prevăzute la paragraful precedent.”

24. Spania
Bază legală
Legea organică nr.8/2007 privind finanţarea partidelor politice 

Legea organică nr.5/1985 privind regimul electoral general 

Partidele politice răspund administrativ conform prevederilor din Legea organică nr.8/2007 privind finanţarea partidelor politice şi Legea organică nr.5/1985 privind regimul electoral general.

Sancţiuni prevăzute de Legea organică nr.8/2007 privind finanţarea partidelor politice 
▪ Încălcarea plafonului donaţiilor şi a restricţiilor legale în domeniu conduce la aplicarea sancţiunii unei amenzi egală cu dublul contribuţiei ilegal acceptate; amenda poate fi dedusă din subvenţiile publice viitoare.

▪ Sancţiunea retragerii subvenţiilor publice anuale poate fi aplicată în cazul nedepunerii/depunerii de către un partid politic a unui raport financiar care conţine date incorecte/incomplete.

Sancţiuni prevăzute de Codul penal
▪ Reprezentanţii unui partid politic (preşedintele, trezorierul, agentul electoral) răspund penal pentru săvârşirea infracţiunilor financiar-contabile prevăzute de art.310  din Codul penal.

Sancţiunea aplicabilă este închisoarea între 5 şi 7 luni.
Sancţiuni prevăzute de Legea organică nr.5/1985 privind regimul electoral general

▪ Încălcarea prevederilor legale referitoare la înregistrările contabile şi folosirea fondurilor publice în alte scopuri decât cele prevăzute de legea electorală se sancţionează cu închisoare de la 6 luni la 3 ani şi amendă cuprinsă între 180 şi 1.800 €. 
Dacă fondurile au fost utilizate pentru îmbogăţire personală, durata pedepsei închisorii este cuprinsă între 3 şi 8 ani (art.149-150).
De asemenea, poate fi aplicată şi sancţiunea suplimentară a decăderii din dreptul de a alege şi de a fi ales.

Legea organică nr.8/2007 privind finanţarea partidelor politice

“Art.17
Fără a aduce atingere responsabilităţilor de orice natură care derivă din legislaţia Spaniei şi, în particular din această lege, Curtea de Conturi poate decide aplicarea de sancţiuni pecuniare unui partid politic astfel:

a. dacă un partid politic obţine donaţii care încalcă limitele şi condiţiile stabilite de prezenta lege, Curtea de Conturi poate propune aplicarea unei amenzi reprezentând dublul valorii sumei ilegal acceptate. Valoarea amenzii se deduce din următoarea tranşă a subvenţiei anuale alocate pentru acoperirea cheltuielilor de funcţionare a partidului.

b. dacă, în mod nejustificat, un partid politic nu prezintă bilanţul contabil al anului precedent sau conturile sunt incomplete prezentate împiedicând astfel Curtea de Conturi să-şi exercite sarcinile de control, aceasta poate propune retragerea subvenţiilor anuale alocate pentru acoperirea cheltuielilor de funcţionare a partidului.”
​
25. Suedia

Legea nr.625/1972 privind sprijinul financiar acordat partidelor politice de către stat
 nu conţine prevederi referitoare la sancţiunile legale în domeniul finanţării politice. 
26. Ungaria

Bază legală
Legea XXXIII din 1989 privind managementul financiar al partidelor politice 

Legea C din 1997 privind procedura electorală 

Sancţiuni prevăzute de Legea XXXIII din 1989 privind managementul financiar al partidelor politice
▪ Partidul politic care acceptă contribuţii financiare prin încălcarea dispoziţiilor legale referitoare la sursele de finanţare are obligaţia de a transfera, la bugetul statului, în termenul prevăzut de lege, suma ilegal obţinută. În cazul neîndeplinirii acestei obligaţii, suma datorată intră sub incidenţa regimului de colectare a taxelor, iar subvenţia publică alocată partidului în cauză este diminuată cu suma contribuţiei băneşti ilegal acceptate. (art.4.4.)
Aceeaşi sancţiune se aplică în cazul nerespectării, de către un partid politic, a  dispoziţiilor legale referitoare la desfăşurarea activităţilor economice prevăzute la art.6.
Sancţiuni prevăzute de Legea C din 1997 privind procedura electorală
▪ Organizaţia care nominalizează un candidat/candidatul independent care a depăşit plafonul legal al cheltuielilor electorale are obligaţia de a transfera, la bugetul statului, dublul sumei cu care s-a depăşit acest plafon.

Legea XXXIII din 1989 privind managementul financiar al partidelor politice
“Art.4

1. Activele unui partid constau din cotizaţii achitate de membri, din subvenţii de la bugetul statului, din contribuţii făcute de persoane juridice, de companii fără personalitate juridică şi de persoane fizice, din moşteniri dispuse de persoane particulare prin dispoziţii testamentare, din activităţile economice desfăşurate de partidul politic în baza art.6 şi din profitul rămas companiilor şi companiilor cu răspundere limitată înfiinţate de partid, după achitarea taxelor legale.

2. Nici o organizaţie bugetară, companie a statului sau cu capital de stat, fundaţie care primeşte subvenţie bugetară directă sau subvenţie bugetară , cu excepţia lor prevăzute la art.4.2, nu poate face contribuţii unui partid politic. 
3. Este interzisă acceptarea de către un partid politic a contribuţiei financiare făcute de un stat străin. Un partid politic nu poate accepta donaţii anonime; donaţiile anonime se transferă unei fundaţii având scopurile menţionate la art.8.1.

4. Partidul care a acceptat contribuţia financiară prin încălcarea dispoziţiilor de la paragrafele 2 şi 3 are obligaţia de a o vărsa, la cererea Oficiului de Audit de Stat,  la bugetul de stat, în termen de 15 zile. În caz de întârziere, suma se colectează în conformitate cu regimul taxelor. În plus, subvenţia publică a partidului este diminuată cu valoarea contribuţiei băneşti acceptate.
(…)

Art.6

1. În scopul acoperirii costurilor de funcţionare şi a sporirii activelor proprii, orice partid politic poate desfăşura următoarele activităţi economice:

a. partidul poate publica şi distribui materiale tipărite şi poate comercializa ecusoane cu sigla partidului şi alte obiecte de acest tip şi poate organiza diverse evenimente, în vederea promovării obiectivelor şi activităţilor sale politice;

b. partidul poate folosi şi înstrăina proprietăţi mobile şi imobile în schimbul unor sume de bani.

2. Comercializarea produselor şi prestarea de servicii în cadrul activităţilor economice prevăzute la paragraful 1 sunt scutite de TVA. Pentru aceste activităţi economice, partidul politic nu plăteşte nici impozitul pe profit.
3. Orice partid poate înfiinţa întreprinderi (art.70(1) din Codul civil) sau companii cu răspundere limitată formate dintr-o singură persoană, dar nu poate achiziţiona acţiuni la alte companii.
4. Orice partid îşi poate investi activele băneşti în fonduri financiare – cu excepţia cumpăririi de acţiuni.

5. Dacă un partid politic nu respectă dispoziţiile paragrafelor 1-4 , au aplicabilitate, după caz, consecinţele  prevăzute la art.4.4.”
Legea C din 1997 privind procedura electorală
“Art.92

1. Suplimentar subvenţiei bugetare prevăzute la art.91, candidaţii independenţi şi organizaţiile care i-au nominalizat pot cheltui, în cadrul alegerilor, maximum 1 milion de forinţi/candidat. Numărul candidaţilor se stabileşte în conformitate cu dispoziţiile art.91.2.

2. Fiecare organizaţie de nominalizare şi fiecare candidat independent au obligaţia de a da publicităţii valoarea, sursa şi modul de folosire a subvenţiilor statului şi a altor fonduri, precum şi cheltuielile electorale efectuate din aceste venituri, în Gazeta Oficială a Ungariei, în termen de 60 de zile de la data desfăşurării celui de-al doilea tur de scrutin.

3. Utilizarea fondurilor publice şi a celorlalte fonduri în cadrul alegerilor se verifică de Oficiul de Audit de Stat, în termen de 1 an de la data desfăşurării celui de-al doilea tur de scrutin, ex officio pentru organizaţiile de nominalizare şi candidaţii independenţi care au obţinut reprezentare parlamentară şi, la cererea celorlalţi candidaţi şi organizaţii de nominalizare, pentru ceilalţi candidaţi şi organizaţiile de nominalizare a acestora. Cererea pentru această verificare se depune în termen de 3 luni de la data desfăşurării celui de-al doilea tur de scrutin. Cererea trebuie însoţită de prezentarea dovezilor deţinute.

4. Organizaţia care nominalizează candidatul sau candidatul independent care a încălcat dispoziţiile cuprinse la paragraful 1 are obligaţia de a vărsa la bugetul central al statului, în termen de 15 zile, dublul sumei cu care s-a depăşit plafonul legal, această sumă fiind utilizată pentru pregătirea alegătorilor care votează pentru prima dată. În caz de întârziere, datoria se colectează ca şi o taxă.”
Coding instructions Note all types of sanctions that may be applied in case of offences related to political party or campaign finance. Multiple alternatives can be given.

If a political party, candidate or other actor (such as party officials, donors or party/candidate auditors) may be given a fine or other financial penalty, code “FINE”.

If a candidate or other actor (such as party officials, donors or party/candidate auditors) may be given a prison sentence, code “PRISON”.

If a political party or candidate has to return amounts received against the rules, or forward the amount (or a multiple of the amount) to someone else, such as the EMB, code “FORFEITURE”).

If there are offences or infractions relating to political party finance which can lead to direct public funding being withheld/reduced/stopped or demanded in return, code “LOSS OF PUBLIC FUNDING”

If a political party may be deregistered for offences relating to political finance, code “DEREGISTRATION OF PARTY”.

If a candidate may lose her/his nomination to stand for election for offences relating to political finance, code “LOSS OF NOMINATION OF CANDIDATE”.

If a person may lose the right to vote and to be elected or in cases of ineligibility for certain employment or a general suspension of political rights code “LOSS OF POLITICAL RIGHTS”. Note that for cases where a person already has been nominated, the code “loss of nomination of candidate” should be used. 

If it is stated that a person who has won an elected position may be deprived of it code “LOSS OF ELECTED OFFICE”.

If it is stated that a political party may temporarily be banned either from participating in elections or more generally from carrying out political party activities code “SUSPENSION OF POLITICAL PARTY”.

If there are other types of sanctions apart from those noted above, code “OTHER”. If so, you must give details in an external comment.

If there are no provisions for sanctions regarding breaches of political finance regulations, code “NONE”.

If there are no regulations whatsoever relating to political finance (and so there cannot be any sanctions), code “NA”.

If you judge that there may likely be regulations you have not been able to access about this issue, code “ND”. 

 Anexă
Sancţiuni prevăzute în statele membre pentru încălcarea normelor legale privind finanţarea politică

Tabel sinoptic
	Nr.

crt.


	Stat membru
	Sancţiuni prevăzute

	1.
	Austria
	Suspendarea subvenţiilor publice acordate partidului politic în cauză, până la data îndeplinirii obligaţiei legale.



	2.
	Belgia
	Amendă; închisoare; retragerea subvenţiilor publice; pierderea mandatului electiv.



	3. 
	Bulgaria
	Amendă; pierderea mandatului elective; retragerea subvenţiilor publice; dizolvarea partidului



	4.
	Cehia
	Amendă; închisoare; pierderea mandatului electiv; retragerea subvenţiilor publice; dizolvarea partidului politic; suspendarea partidului politic.



	5.
	Cipru
	Amendă; închisoare, retragerea subvenţiilor publice.



	6.
	Danemarca
	Amendă; închisoare; retragerea subvenţiilor publice.



	7. 
	Estonia
	Amendă


	8.
	Finlanda
	Amendă; închisoare, retragerea subvenţiilor publice.



	9.
	Franţa
	Sancţiuni financiare (retragerea subvenţiilor publice pentru partidele politice; nerambursarea cheltuielilor electorale pentru candidaţi).
Sancţiuni politice (ineligibilitatea candidaţilor pe o anumită perioadă - 1 an).

Sancţiuni penale: amendă; închisoare. 



	10.
	Germania
	Amendă; închisoare; retragerea subvenţiilor publice; returnarea sumelor ilegal primite.


	11.
	Grecia
	Amendă; închisoare; returnarea sumelor; retragerea subvenţiilor publice; pierderea mandatului electiv.



	12.
	Irlanda
	Amendă; închisoare; retragerea subvenţiilor publice; sancţiuni de descalificare.



	13.
	Italia
	Amendă; pierderea mandatului electiv.


	14.
	Letonia
	Amendă; închisoare; returnare sumă ilegal acceptată; retragerea subvenţiilor publice; radierea partidului din registru; suspendarea partidului politic.



	15.
	Lituania
	Amendă; închisoare; retragerea subvenţiilor publice;

radierea partidului din registru; pierderea drepturilor politice; suspendarea partidului.



	16.
	Luxemburg
	Retragerea subvenţiilor publice; restituirea sumelor ilegal primite.


	17.
	Malta
	Nu sunt prevăzute sancţiuni.


	18.
	Marea Britanie
	Amendă; închisoare; returnare sumă ilegal primită; confiscare sumă ilegal primită; radierea partidului din registru.


	19.
	Olanda
	Amendă; închisoare; retragerea subvenţiilor publice.


	20.
	Polonia
	Amendă; închisoare; retragerea subvenţiilor publice; radierea partidului din registru.



	21.
	Portugalia
	Amendă; închisoare; returnarea sumelor ilegal primite.



	22.
	Slovacia
	Amendă; închisoare; returnarea sumelor ilegal primite.



	23.
	Slovenia
	Amendă.


	24.
	Spania
	Amendă; închisoare; retragerea subvenţiilor publice, pierderea drepturilor politice (dreptul de a alege şi dreptul de a fi ales).



	25.
	Suedia
	Nu sunt prevăzute sancţiuni.


	26.
	Ungaria
	Amendă; returnarea sumei ilegal primite; retragerea subvenţiilor publice.




Bibliografie

▪ Institute for Democracy and Electoral Assistance, Political Finance Database

http://www.idea.int/political-finance/index.cfm
▪ Camera Deputaţilor, Departamentul pentru Studii Parlamentare şi Drept Comunitar, Direcţia Studii şi Documentare Legislativă, Finanţarea partidelor politice şi a campaniilor electorale în state membre UE, 2010

▪ Legile în materie din statele membre UE

� http://www.partylaw.leidenuniv.nl/party-law


� Comisia pentru monitorizarea şi publicarea cheltuielilor electorale (art.9) 

� Articolele menţionate conţin dispoziţii privind: constituirea partidelor şi asociaţiilor politice; managementul economic al partidelor (inclusive regimul donaţiilor private).


� Articolul 4 cuprinde dispoziţii referitoare la condiţiile în care este interzisă înfiinţarea de partide şi asociaţii politice. 


� http://www.partylaw.leidenuniv.nl/party-law

� Raportarea de către partidele politice a veniturilor şi cheltuielilor este un standard de politică publică. Rapoartele financiare furnizează informaţii privind veniturile, cheltuielile, activul, debitele şi valoarea patrimonială netă a partidului, la nivel federal, de land şi de district. Conţinutul şi structura raportului financiar sunt reglementate de art.24 din Legea privind partidele politice.


Raportul se verifică de un serviciu specializat independent (comisar de conturi, cabinet de audit, şi, în mod excepţional, de un expert contabil sau de o societate de contabilitate), care emite certificatul de control financiar prevăzut de lege.


Rapoartele financiare ale partidelor politice, întocmite conform legii, se prezintă Preşedintelui Bundestag-ului care, după examinarea şi verificarea acestora, dispune publicarea în Buletinul legislativ.


La fiecare doi ani, Preşedintele Bundestag-ului prezintă plenului un raport referitor la tendinţele constatate în evoluţia financiară a partidelor politice, precum şi rezultatele examinării bilanţurilor contabile ale acestora. Suplimentar, acesta elaborează situaţia anuală comparativă a veniturilor şi cheltuielilor partidelor politice, care se distribuie parlamentarilor în formă tipărită.


În anul de după alegeri, cheltuielile electorale se evidenţiază într-un capitol separat.

�Organism însărcinat cu verificarea documentelor transmise de candidaţi şi cu stabilirea sancţiunilor prevăzute de lege, care funcţionează pe lângă Curtea de Apel sau pe lângă Tribunalul teritorial.

� Conform art.33 din lege, Curtea Constituţională are competenţă exclusivă de aplicare a sancţiunilor administrative prevăzute de Legea 19/2003 privind finanţarea partidelor politice.


� Dispoziţiile cuprinse în Capitolul II privesc: sursele de finanţare; veniturile proprii; finanţarea publică; subvenţiile publice pentru partidele politice; colectarea de fonduri; donaţiile private; interdicţii privind finanţarea; cheltuielile partidelor politice; scutirea de taxe, regimul contabilităţii; controlul financiar intern.


� http://www.partylaw.leidenuniv.nl/party-law


� http://www.partylaw.leidenuniv.nl/party-law


� Venituri din proprietăţi imobiliare şi venituri din profitul companiilor deţinute de partid.

� http://noticias.juridicas.com/base_datos/Admin/lo5-1985.html

